Сайёҳлар таважжуҳидаги муқаддас маскан\nС начала работы biznes-daily.uz 9 119 840\nГлавная "МЕНИНГ МУЛКИМ - ЧАСТНАЯ СОБСТВЕННОСТЬ" Сайёҳлар таважжуҳидаги муқаддас маскан\nТожикистоннинг Хатлон вилояти, Кўлоб минтақаси сўлим табиати, гўзал манзарали тоғлари, шаффоф сувли дарёю кўллари билан машҳур. Бу ерда азалдан эл орасида машҳур зиёратгоҳ, тарихий обидалар жуда кўп. Айниқса, Ҳазрати Султон – Султон Увайси Қараний оромгоҳи воҳа аҳли муқаддас билган масканлардандир. Собиқ Шўролар даврида ҳам бу маскан кўплаб зиёратчиларни ўзига жалб этган. Эсимда, қишлоғимиз оқсоқоллари ҳар йили махсус автобусда Мазори Ҳазрати Султонга бориб, 1-2 кун у ерда қолиб, кейин қайтишарди.\nҲазрати Султон – Султон Увайси Қараний зиёратгоҳи Ховалинг туманининг Мозори Ҳазрати Султон қишлоғида жойлашган. Туман марказидан атиги 18 километр масофадаги бу қадамжо ўзининг бетакрор ва сўлим табиати билан сайёҳлар диққатини жалб этиб келмоқда. Тарихий манбалардан маълум бўлишича, мазкур қишлоқ пайдо бўлганига бир минг тўрт юз йил бўлган. Бу ҳудудда Сарҳади Лола Парвоначи, унинг ўғли Алқотун Қоровулбеги ва невараси Қосим Тўқсабо ҳукмронлик қилган.\nКўлоб водийсида саратоннинг илк кунлари бошланиши билан Мозори Ҳазрати Султонга зиёратга отланувчиларнинг сафи ошиб боради. Бу ерга ташриф буюрган киши ҳаво ҳароратининг водийдагидан 15-20 даража салқин эканлигидан ҳайратга тушмай иложи йўқ. Ушбу қадамжо, энг аввало, ислом оламининг буюк вакили Султон Увайси Қараний оромгоҳи жойлашганлиги билан эътиборли бўлса, иккинчидан, бу мавзенинг хушманзара табиати маҳаллий ва хорижий сайёҳларнинг диққатини ўзига жалб этиб келаётир.\nСултон Увайси Қараний тўғрисида халқ орасида жуда кўплаб ривоятлар тарқалган. Бу ҳақда ислом илми билимдони, Тожикистон Ёзувчилар иттифоқи аъзоси Амир Сайиди Мункий “Ҳазрати Султон” номли асар битиб, уни 2016 йил ўқувчиларга тақдим этди. Асарда мазкур муқаддас зиёратгоҳ ва Султон Увайси Қараний ҳақида кўплаб маълумотлар бор.\nМаҳаллий халқ, айниқса, Ховалинг тумани аҳолиси ушбу қишлоқ ёки бузургвор ҳақида гап кетса, уни Мозор, деб айтишади. “Мозор борамиз ёки Мозордан келдик”, дейилганда айнан Мозори Ҳазрати Султон қишлоғи ва Султон Увайси Қараний оромгоҳи зиёратига бориб қайтганлик тушунилади.\nИслом олами буюклари қаторидан ўрин олган Султон Увайси Қараний ҳаёти жуда ибратлидир. Бу буюк шахснинг ҳаёт йўли инсонлар учун, у қайси дин ва мазҳабда бўлишига қарамай, намунали ҳаёт, тўғрилигу эзгулик ҳидоят этувчи маёқ вазифасини ўтаб келган.\nТарихий манбаларда ёзилишича, умуминсоний ахлоқнинг энг муҳим шартларидан бўлмиш – ота-она, катта-кичикка ҳурмат-эҳтиром кўрсатиш, барчага бирдек яхшилик қилиш Султон Увайси Қараний ҳаётининг шиори бўлган ва бу фазилат уни буюклик даражасига етказган. Ҳазрати Муҳаммад (с.а.в.)нинг дўсти онасига бўлган юксак ҳурмати туфайли шундай мартабага эришганлиги ҳақида ривоятлар мавжуд. У Арабистоннинг Қаран воҳасида дунёга келиб, оддий туя боқувчи бўлган. Пайғамбаримиз Ҳазрат Муҳаммадни (с.а.в.) ғойибона севган. Онаси хасталиги туфайли пайғамбаримиз билан учрашолмаган.\nРивоят қилишларича, Ҳазрати Султон вафоти олдидан халифа ва шогирдларига ўзининг жанозаси куни пайдо бўладиган оқ туяга жасадини юклашни ва у қаерда чўкса, ўша ерга кўмишларини васият қилган экан. Туя дунёнинг етти жойида ётиб-туради. Ўша жойлар Ҳазрати Султоннинг оромгоҳига айланган. Шулардан бири Ховалинг туманидаги Ҳазрати Султон қишлоғи ҳисобланади. Туя турган жойда унинг оёқлари изи ва тумшуғи теккан жойлардан бешта булоқ пайдо бўлган. Улар Шифо, Мурод, Раҳмат, Мағфират ва Ганж номлари билан аталиб келинган. Айни пайтда ҳам бу булоқлардан сув оқиб туради. Зиёратчилар уларнинг ҳар биридан яхши ният билан ичиб, ўзлари билан ҳам олиб кетишади. Шуниси ажойибки, қанчалик тўйимли овқат истеъмол қилган бўлишингизга қарамай, булоқларнинг муздек, шаффоф сувидан ичишингиз билан меъдангиздаги овқатнинг зум ўтмай ҳазм бўлганлигини ҳис этасиз.\nМозори Ҳазрати Султон қишлоғида, шунингдек, ислом оламининг буюк шахслари – халифалар Бобо Умар, Ҳазрати Шайх Шермуҳаммади Шерзоди Валий ва Шоҳ Вафоларнинг қадамжолари мавжуд.\nМустақиллик йилларида Тожикистон Президенти Имомали Раҳмоннинг бевосита ташаббуси ҳамда кўрсатмалари билан Султон Увайси Қараний оромгоҳи ободонлаштирилиб, зиёратчи ва сайёҳлар учун қулай ва гўзал масканга айлантирилди. 2004 йили 30 гектар майдонда Ҳазрати Султон қўриқхонаси ташкил этилди. Қўриқхона ҳудудида қадимий қалъа асоси ва ёдгорлик мажмуаси – дарвоза, Ҳазрати Султон мақбараси, масжид, булоқлар (Шифо, Мурод, Раҳмат, Мағфират, Ганж), Ҳазрат Халифа Бобо Умар оромгоҳи ва қўриқхонанинг шимолидаги Харгўшон мавзеидаги ибтидоий жамоа тузуми одамлари манзилгоҳлари (“Дўстий” манзилгоҳи) мавжуддир.\nҲазрати Султоннинг янги мақбараси 2003-2006 йиллар шарқона усулда қурилган. Унинг атрофини турфа гуллар безаб туради.\nМозори Ҳазрати Султон мавзеи хушманзара, табиати бетакрор, доривор ўсимликлар ҳамда ноёб қушлару ҳайвонлар маскани ҳисобланади. Бу ердаги боғларда турли-туман мевалар пишиб туради. Ховалинг тумани марказидан атиги 18 километр масофада жойлашган бўлса-да, об-ҳавоси салқинлиги билан ундан кескин фарқ қилади. Маҳаллий аҳоли вакилларининг айтишича, Ховалингда ёмғир ёғса, албатта, Мозори Ҳазрати Султонда қор ёғади. Шунинг учун бу ернинг баҳори ҳам, ёзи ҳам водийникидан кеч келиб, ўта ёқимли кечади.\nМозордан 15-20 километр шимолроқдаги Хингак, Бқахўрон, Дашти Меш, Сурхсеб дараларидаги булоқ ва чашмалардан бошланадиган дарё унинг яқинидан оқиб ўтади ва суви шаффоф ва саёзлиги билан фарқ қилади. Унинг суви шунчалик шаффофки, сувдаги балиқларни бемалол кузатиш мумкин. Дарё бу мавзега янада кўпроқ гўзаллик улашади.\nМозордан юқорироқда Меш ва Усишутурчаро, Чангон даштлари жойлашган бўлиб, бу мавзелар Тожикистоннинг энг хушманзара минтақаларидан ҳисобланади. Табиий булоқлардан оқадиган сувлар шилдираши, қушларнинг сайраши, турли ноёб ҳайвонларнинг кўзга ташланиши, шубҳасиз, ҳар бир сайёҳнинг юрагида бу жаннатмакон мавзега нисбатан муҳаббат ҳиссини уйғотиши табиий.\nҲазрат Султон Увайси Қараний марқади жойлашган зиёратгоҳга ҳар йили минглаб ички ва хорижий сайёҳлар ташриф буюради. Мустақиллик йилларида, айниқса, юртимизда Сайёҳлик ва халқ ҳунармандчилигини ривожлантириш йили, деб эълон қилинган жорий йилда сайёҳлар оқими ошгани кузатилмоқда. Президентимиз ташаббуси билан янада ободонлаштирилган Мозори Ҳазрати Султон мавзеси, шубҳасиз, ўлкамизнинг энг хушманзара, обод ва кўнгилочар сайёҳлик мавзеларидан бирига айланди. Марказий Осиё мамлакатларида саратоннинг жазирамаси ҳукмронлик қилаётган бугунги кунларида Мозори Ҳазрати Султонга ташриф буюриш – энг мақбул ва кўнгилочар сафар бўлишига ишончимиз комил.


Туркманистонда йил бошидан буён озиқ-овқат 18- 50 фоизга қимматлади — ИА «Фергана» — мобильная версия\nТуркманистонда йил бошидан буён озиқ-овқат 18- 50 фоизга қимматлади\nТуркманистондайил бошидан бери озиқ-овқат маҳсулотлари 18 фоиздан ошиқ қимматлаб кетди. Баъзи товарларнинг нархи 50 фоиздан зиёд ошиб кетди, дея хабар беради «Хроника Туркменистана». Мисол учун, Россияда ишлаб чиқарилган ўсимлик мойининг нархи 7 дан 8-9 манатгача, шакар — 4,8 дан 5,8 манатгача ошган. Шакар таъминотидаги узилишлар давом этяпти, уни барча дўконлардан ҳам топиб бўлмайди, кўпинча бир кишига икки килодан ортиқ сотишмайди.\nИмпорт қилинган россия ва қозоқ уни 3,40 дан 4 манатгача қимматлаган. Турли консервалар нархи ҳам кўтарилган. Масалан, бир банка зайтун меваси 7 дан 9 манатгача ошган. Мева ва сабзавотлар ҳам сезиларли даражада қимматлаган. Йил бошида бир кило картошка 2 манат эди, ҳозир эса у 3,8 манат туради, банан 8 дан 12 манатгача қимматлаб кетди, эрон олмалари ҳам 10 дан 15 манатгача кўтарилган. Бу нархлар мавсумий бўлиши ҳам мумкин.\nДўкон олдидаги навбат. Фото © «Хроника Туркменистана»\nВақти-вақти билан Туркманистонда баъзи маҳсулотлар, масалан товуқ гўшти ва тухумни сотиб олишнинг иложи йўқ. Пишлоқларнинг кўплаб турлари умуман йўқ бўлиб кетган, борлари эса жуда қиммат. Масалан, россияда ишлаб чиқарилган Gouda пишлоғининг бир килоси 32 дан 50 манатгача ошган.\nНархларнинг кўтарилиши билан бирга туркман манатининг қадри ҳам тушиб боряпти. "Қора бозорда" бир доллар 7,2 — 7,5 манат даражасига етган. Расмий курс эса бир доллар учун ҳамон 3,5 манат, президентнинг яқинда айтган гапларига қараганда, ҳукумат курсни ушлаб туришга ҳаракат қилади.


(trg)="1"> АҲОЛИШУНОСЛИК бўйича 1974 йилда бўлиб ўтган биринчи халқаро конференцияда 140 та давлат қатнашган .\n(trg)="2"> Уларнинг таъкидлашича , ҳар бир оила « қанча фарзанд кўришни ва болаларнинг оралиғидаги фарқни белгилашга масъулиятли бўлиб , бунинг учун керакли маълумотга , билимга ва воситаларга эга бўлишга ҳақлидир » .\n(trg)="3"> Кўплар буни яхши қарор , деб ҳисоблашади .\n(trg)="4"> Бошида Аллоҳ Одамато ва Момоҳавога , кейинчалик эса Нуҳ пайғамбарнинг оиласига : « Баракали бўлиб , кўпайинглар , ер юзини тўлғазинглар » , — деб айтган эди , бироқ бундай амр бугунги кундаги художўй кишиларга берилмаган эди .\n(trg)="5"> Муқаддас Китобда фарзанд кўриш ёки бундан сақланиш керак , деб ёзилмаган .\n(trg)="6"> Шундай экан , жуфтликлар фарзандли бўлиш - бўлмасликни ҳамда қанча ва қачон фарзанд кўришни ўзлари ҳал қилишлари мумкин .\n(trg)="7"> Шуниси эътиборга лойиқки , Аҳолишунослик бўйича биринчи халқаро конференцияда ҳар бир оила « қанча фарзанд кўришни ва болаларнинг оралиғидаги фарқни белгилашга масъулиятли » экани таъкидланди .\n(trg)="8"> Бу принцип Муқаддас Китобга ҳамоҳангдир .\n(trg)="9"> Художўй ота - оналар , болалар Худонинг инъоми эканини билишса ҳам , шу билан бирга уларга катта масъулият юкланганлигини тан олишади .\n(trg)="10"> Авваламбор , бу масъулиятга фарзандларни моддий жиҳатдан таъминлаш киради .\n(trg)="11"> Бу ҳақда Аллоҳнинг Каломида шундай деб ёзилган : « Агар ким ўз яқинларига , айниқса уйдагиларига ғамхўрлик қилмаса , у имонини инкор этган бўлиб , имонсиздан ҳам баттардир » .\n(trg)="12"> Оила ҳақида ғамхўрлик қилиш бу , дастурхонда шунчаки нон туришини ва тўловларни вақтида тўлашни англатмайди .\n(trg)="13"> Гарчи бу нарсалар кўп меҳнатни талаб қилса ҳам , художўй жуфтликлар оиласида нечта фарзанд бўлишини режалаштираётганда , онанинг соғлигини , унинг ҳиссий , руҳий ва маънавий ҳолатини ҳам инобатга олишади .\n(trg)="14"> Бола ҳақида ғамхўрлик қилиш кўп вақтни олади .\n(trg)="15"> Шунингдек , фарзанд кетма - кет туғилганда , оналар кўпинча нафақат дам олишни , ўзига қарашни , маънавий тадбирларда қатнашишни , балки жисмоний ва маънавий соғлигини ҳам қурбон қилишади .\n(trg)="16"> Масъулиятли ота - оналар фарзандларининг эҳтиёжларини ҳам инобатга олишади .\n(trg)="17"> Бир манбада қуйидагича ёзилган : « Фарзандлар ўртасидаги фарқи кичик бўлган катта оилаларда , болаларга ака - укалари ва опа - сингиллари билан бир бурда нон , кийим ва ота - онанинг меҳри учун талашишга тўғри келади .\n(trg)="18"> Боз устига , бундай болалар касалликларга мойилроқ бўлишади .\n(trg)="19"> Ҳатто уларнинг болалик даври ўтиб кетганда ҳам , кўпинча улар секинроқ улғайишади ва уларнинг ақлий жиҳатдан ривожланиши паст бўлади .\n(trg)="20"> Катта бўлишганда эса , бошқаларга қараганда имкониятлари камроқ бўлади » ( The State of the World’s Population 1991 ) .\n(trg)="21"> Албатта , бундай ҳолат ҳамма катта оилаларда ҳам кузатилмаслиги мумкин , бироқ художўй жуфтликлар нечта фарзанд кўришни режалаштираётганда , бу ҳақда ўйлаб кўришлари керак .\n(trg)="22"> Художўй ота - оналар фарзандларининг маънавий эҳтиёжлари ҳақида ҳам ғамхўрлик қилишга бурчлидир .\n(trg)="23"> Сабаби , Муқаддас Китобда шундай амр берилган : « Сиз оталар , болаларингизнинг ғашини келтирманглар , аксинча уларга Яҳованинг тарбиясини бериб , Унинг фикрлаш тарзини уларга пайванд қилинглар » .\n(trg)="24"> Нигерияда ҳуқуқ фанидан дарс берувчи Емека исмли художўй киши турмуш қурганига бир йил бўлди ва у фарзанд кўришга шошаётгани йўқ .\n(trg)="25"> У шундай дейди : « Турмуш ўртоғим билан қанча фарзанд кўрмоқчи эканимизни муҳокама қилганимизда , аввало бешта фарзандли бўлиш ҳақида ўйлаётган эдик .\n(trg)="26"> Аммо кейин учтаси ҳам етади , деб ўйлаб , охири , иккита фарзандли бўлишга қарор қилдик .\n(trg)="27"> Ахир болаларни Муқаддас Китоб меъёрлари бўйича тарбия қилиш осон эмас .\n(trg)="28"> Ҳа , бу катта масъулиятдир » .\n(trg)="29"> Баъзи художўй жуфтликлар бор вақтини Худога хизмат қилишга бағишлаш учун фарзанд кўрмасликка қарор қилишган .\n(trg)="30"> Эри билан бундай қарорга келган Африкадаги бир тўла вақтли махсус ваъзгўй шундай дейди : « Фарзандим йўқ бўлса - да , ўзимни бир нарсадан маҳрумдек ҳис қилмайман .\n(trg)="31"> Эрим билан ота - она бўлиш бахтини ҳис этмаганимизга қарамай , ҳаётимиз қувончга тўла .\n(trg)="32"> Биз бошқаларга Муқаддас Китобдаги ҳақиқатни билишга ёрдам беряпмиз .\n(trg)="33"> Бу дегани , биз кўп мамлакатларда маънавий фарзандлар орттирганмиз .\n(trg)="34"> Биз уларни яхши кўрамиз ва улар ҳам бизни яхши кўришади .\n(trg)="35"> Бизни ўзгача ришталар боғлаб туради .\n(trg)="36"> Ҳаворий Павлус ҳам ўзини паҳпаҳлаб боқадиган онага ўхшатган .\n(trg)="37"> Сабаби , у ҳам одамларга юмшоқ муомала қилиб , уларга маънавий жиҳатдан ёрдам берган » .\n(trg)="38"> Муқаддас Китоб ҳомиладорликдан сақланишни қоралайдими ?\n(trg)="39"> Йўқ , албатта .\n(trg)="40"> Бундай қарор чиқаришга ҳар бир оила ўзи масъулиятли .\n(trg)="41"> Агар жуфтлик ҳомиладорликдан сақланиш қарорига келса , бу учун қандай усулларни танлаш уларнинг шахсий иши .\n(trg)="42"> Лекин ҳомиладорликдан сақланиш усулини танлаганда , художўй эр - хотинлар ҳаёт муқаддас эканини инобатга олишлари керак .\n(trg)="43"> Зеро Аллоҳнинг Каломига биноан , ҳаёт ҳомила пайдо бўлгандан бери бошланади .\n(trg)="44"> Шу сабабли , художўй жуфтлик ҳомиланинг ҳаётини тўхтатадиган сақланиш воситалардан воз кечиши керак .\n(trg)="45"> Демак , оилани режалаштиришга келганда , эр - хотинлар ўзлари қарор қабул қилишлари лозим .\n(trg)="46"> Эҳтимол , баъзилар туғиладиган фарзандларнинг сони камроқ бўлишини истар .\n(trg)="47"> Бошқалар эса , фарзанд кўрмасликка қарор қилишганлари учун ҳомиладорликдан сақловчи усуллардан фойдаланишади .\n(trg)="48"> Бундай усуллар жуда кўп ва уларнинг ҳар бирида ўз афзаллиги ва камчилиги бор .\n(trg)="49"> Жуфтликлар қайси усул уларга кўпроқ мос келишини танлашганда , баъзи усуллар бошқаларидан кўра самаралироқ эканини эсда тутишлари керак .\n(trg)="50"> Шунингдек , улар бу усулларнинг ножўя таъсирларини ҳам инобатга олишлари даркор .\n(trg)="51"> Шифокорлар ва оилани режалаштиришга ихтисослашган касалхоналар жуфтликларга ҳомиладорликдан сақланиш усуллари ҳақида маслаҳат бериш ва уларга мос келадиган усулни танлашда ёрдам бериш учун етарлича маълумотга эга .\n(trg)="52"> Қанча фарзанд кўриш ёки умуман кўрмасликни қарор қилиш , жуфтликларнинг шахсий иши .\n(trg)="53"> Шу билан бирга , бу жуда муҳим қарор ва бунинг узоққа чўзиладиган оқибатлари ҳам бор .\n(trg)="54"> Агар художўй жуфтликлар бу масалага жиддий ва ибодат ила ёндашишса , доно йўл тутган бўлишади .\n(trg)="55"> Стерилизация ( Ихтиёрий жарроҳлик контрацепция )\n(trg)="56"> Эркакларда .\n(trg)="57"> Бу жарроҳлик операцияси пайтида сперматозоидлар уруғ суюқлигига тушмаслиги учун мояк соҳасидаги кичик кесиш орқали уруғ чиқарувчи найлар кесилади .\n(trg)="58"> Аёлларда .\n(trg)="59"> Бу жарроҳлик операцияси пайтида тухум ҳужайраларини бачадонга олиб келувчи найлар боғланади ёки кесилади .\n(trg)="60"> Афзалликлари .\n(trg)="61"> Ҳомиладорликдан сақланиш усулларининг барчасидан стерилизация энг самарали усулдир .\n(trg)="62"> Камчиликлари .\n(trg)="63"> Фарзанд кўриш қобилиятидан маҳрум этиши мумкин .\n(trg)="64"> Ҳам аёлларда , ҳам эркакларда жарроҳлик операцияси ёрдамида фарзанд кўриш қобилиятини тиклаш эҳтимоли бор , лекин бунга ҳеч ким кафолат бера олмайди * .\n(trg)="65"> Орал контрацептив воситалар\n(trg)="67"> Афзалликлари .\n(trg)="68"> Ҳомиладорликдан сақланишда жуда самарали .\n(trg)="69"> Камчиликлари .\n(trg)="70"> Баъзи ножўя таъсирлари бор , аммо кўпинча 40 ёшгача бўлган чекмайдиган аёлларда бундай таъсирлари камроқ бўлади .\n(trg)="71"> Қин диафрагмаси ва спертматозоидларни парчалайдиган ( спермицид ) воситалар\n(trg)="72"> Қин диафрагмаси бу , эгилувчан асосли , гумбазсимон резина қалпоқча .\n(trg)="73"> Ушбу қалпоқчага сперматозоидларни парчалайдиган гель ёки кремни суртгандан кейин , у бачадоннинг бўйнини тўсиш учун қинга киритилади .\n(trg)="74"> Афзалликлари .\n(trg)="75"> Тўғри қўлланилганда , бу ҳомиладорликдан сақланишда хавфсиз ва самарали восита бўла олади .\n(trg)="76"> Камчиликлари .\n(trg)="77"> Ҳар сафар жинсий алоқа қилганда ишлатилади .\n(trg)="78"> Диафрагмани тўғри жойлаштириш учун аниқ маълумотга эга бўлиб , уни ҳар сафар жинсий алоқадан олдин киритиш ва 6 – 8 соатдан кейин чиқариш керак .\n(trg)="79"> Ҳомиладорликка қарши қалпоқча\n(trg)="81"> Диафрагмага ўхшаб , у ҳам бачадоннинг бўйнига киритилади .\n(trg)="82"> Лекин бу мослама бачадонга қаттиқ ёпишиши туфайли унга камроқ спермицид гель ёки крем суртса ҳам бўлади .\n(trg)="83"> Афзалликлари .\n(trg)="84"> Диафрагмага ўхшаб , бу қалпоқча ҳам самарали ҳисобланади .\n(trg)="85"> Уни 48 соатга қолдирса бўлади .\n(trg)="86"> Ҳар сафар жинсий алоқада бўлганда спермицид воситаларни суртиш талаб қилинмайди .\n(trg)="87"> Камчиликлари .\n(trg)="88"> Диафрагмадан фарқли равишда , уни киритиш қийинроқ .\n(trg)="89"> Жинсий алоқа қилишдан олдин ва кейин бу қалпоқча бачадоннинг бўйнидан сурилиб кетмаслигини текшириб туриш керак .\n(trg)="90"> Бачадон ёки унинг бўйни яллиғланиш хавфи бор .\n(trg)="91"> Қиндан олинган суртманинг текширув натижаси яхши чиққан аёлларгина бу қалпоқчани қўллаши мумкин .\n(trg)="93"> Бачадоннинг бўйнини тўсиш учун спермицид воситалар суртилган губка қинга киритилади .\n(trg)="94"> Шу йўсин , у сперматозоидларни парчалаб , бачадон бўйнига киришларига тўсиқ бўлади .\n(trg)="95"> Ишлатилгандан кейин у ташлаб юборилади .\n(trg)="96"> Афзалликлари .\n(trg)="97"> Губкани 24 соат давомида қолдириш мумкин .\n(trg)="98"> Шу вақт ичида қайтадан жинсий алоқа қилинганда ҳам , бу губка ўз кучини йўқотмайди .\n(trg)="99"> Камчиликлари .\n(trg)="100"> Баъзида аллергия ва токсик шок синдроми кузатилгани ҳақида хабар берилган .\n(trg)="101"> Бачадон ичи воситалари\n(trg)="102"> Ушбу металл ёки пластик мосламалар шунингдек БИВ ёки спираль деб номланиб , бачадон ичига ўрнатилади .\n(trg)="104"> Лекин шифокорларнинг ўйлашича , бу воситалар ҳомиладорликдан бир нечта усуллар орқали сақлайди .\n(trg)="105"> Эҳтимол , бундай усуллардан бири бу , уруғланган тухум ҳужайрасига бачадонга ўрнашишга тўсқинлик қилишдир .\n(trg)="106"> Афзалликлари .\n(trg)="107"> Ҳомиладорликдан сақланишда самарали восита .\n(trg)="108"> Камчиликлари .\n(trg)="109"> Баъзида қон кетиши ва оғриқ пайдо бўлиши кузатилади .\n(trg)="110"> Бу воситаларнинг таъсир қилиши баъзида аборт билан тенг * .\n(trg)="112"> Бу , эркак жинсий аъзосига жинсий алоқадан олдин кийдириладиган узунчоқ қопчадир .\n(trg)="113"> Бунда эркак уруғ суюқлиги ( сперма ) аёл қинига тушмайди .\n(trg)="114"> Афзалликлари .\n(trg)="115"> Ҳомиладорликдан сақланишда самарали воситадир .\n(src)="101"> Предимства : Не са необходими разходи , подготовка или външни средства .\n(trg)="116"> Жинсий алоқа пайтида юқиши мумкин бўлган тери - таносил касалликлари ва ОИТС ( СПИД ) дан сақлайди .\n(src)="102"> Недостатъци : Не носи сексуално удовлетворение , изисква голям самоконтрол и е много несигурен .\n(trg)="117"> Камчиликлари .\n(trg)="118"> Баъзиларга ёқмайди , чунки жинсий алоқани тўхтатиб туриш керак бўлади .\n(src)="103"> Ритмичен или естествен метод\n(trg)="119"> Тўхтатилган жинсий алоқа\n(src)="104"> Брачните партньори се въздържат от полово сношение през онези дни на менструалния цикъл на жената , които са най – благоприятни за забременяването ѝ .\n(trg)="120"> Уруғ суюқлиги ( сперма ) аёл қинига тушишидан аввал эркак жинсий аъзоси чиқарилади .\n(trg)="121"> Афзалликлари .


“Ўзбекистон ҳаво йўллари” миллий авиакомпаниясининг Интернет саҳифасидаги эълонда Тошкент-Киев-Тошкент йўналиши бўйича 1 апрель кунига белгиланган HY-741/HY-742 самолёт парвозлари Украина авиация раҳбарияти томонидан тегишли рухсатнома берилмагани сабабли амалга ошмагани маълум қилинган.\nМиллий авиакомпания ушбу рейсга сотиб олинган чипталарни бошқа санага ўзгартириш ёки чипталарни топшириш учун тўлов ёки жарималар олинмаслиги билдирган.\n“Ўзбекистон ҳаво йўллари” миллий авиакомпаниясининг Киевдаги идорасида ишлайдиган ходими Тошкент-Киев-Тошкент йўналишидаги сешанба кунига белгиланган парвоз амалга ошмаганини тасдиқлади.\nБироқ ўзини таништирмаган бу ходим амалга ошмай қолган рейс ҳақида маълумот бериш ваколатига эга эмаслигини айтиб, “Ўзбекистон ҳаво йўллари” миллий авиакомпаниясининг Киевдаги раҳбари билан боғланишни тавсия қилди.\nКиев шаҳридаги “Бориспол” халқаро аэропорти матбуот хизматининг исми ошкор қилинмаслигини сўраган ходими “Бориспол” аэропорти Тошкентдан учиб келадиган самолётни қабул қилишга тайёр бўлганини, аммо Украина давлат авиация хизмати Тошкент-Киев парвозига рухсат бермаганини айтди.\n- Бизнинг аэропорт бу рейсни қабул қилишга тайёр эди. Биз томондан жой ажратилган эди. Ҳақиқатан ҳам Украина давлат авиация хизмати ушбу парвозга рухсат бермади. Сабабини улар билишади, - деди “Бориспол” халқаро ахропорти матбуот хизмати ходими.\nЎтган йилнинг ноябрь ойида “Ўзбекистон ҳаво йўллари” миллий авиакомпаниясига қарашли самолётларнинг Тошкент-Киев-Тошкент йўналишидаги парвози бекор қилиниши мумкинлиги билдирилган эди.\n12uz.сом ахборот портали маълумотига кўра, “Украина халқаро авиалиниялари” ширкати маълум кунларда ва маълум вақтларда “Тошкент” халқаро аэропорти орқали парвозларни амалга ошириш учун рухсат олиш мақсадида авиация раҳбарлари ва дипломатик идораларни жалб қилган ҳолда “Ўзбекистон ҳаво йўллари” ширкатига босим ўтказаётган бўлиши мумкин.\nЖорий йил бошида Тошкент-Киев ўртасидаги парвоз биттага туширилган. Бунинг сабабини йўловчилар камлиги билан изоҳлаган “Ўзбекистон ҳаво йўллари” ширкати вакили Тошкентдан Киев шаҳрига навбатдаги рейс 8 апрель кунига режаланаётганини билдирди.\n- Навбатдаги рейс келаси сешанба кунига режаланаяпти. Энг арзон чиптанинг нархи тахминан 293 АҚШ долларини ташкил этаяпти. Бизда чиптага гривнада тўланади. Чунки ҳар куни ҳар хил курс, - деди “Ўзбекистон ҳаво йўллари” миллий авиакомпаниясининг Киевдаги идораси ходими.\nАйни пайтда, “Ўзбекистон ҳаво йўллари” самолётлари Ўзбекистоннинг 11 та шаҳрига йўловчи ташийди.


Дурдона Шокирова: Гимнастикадан армон билан кетган бўлсам-да, таэквондода ютуқларга эришмоқчиман\n20 март,2017, 00:05 851\nМамлакатимизда истеъдодли ёшлар кўп. Айниқса, қизлар орасида ҳам спорт билан мунтазам шуғулланиб, муайян ютуқларга эришаётган иқтидор эгаларининг сафи кенгайиб бораётганини алоҳида таъкидлаш лозим. Спорт – инсонни ҳар қандай қийинчилик ва синовларни сабот билан енгиб ўтишга ўргатади.\nТаэквондо бўйича қатор муваффақиятларни қўлга киритаётган Дурдона Шокирова ҳам спорт сифатида қийин вазиятларда ўзини йўқотиб қўймади ва уларни муносиб енгиб ўтди.\nSPORTS.uz ахборот портали UZSPORT_no1 инстаграм саҳифаси билан ҳамкорликда Дурдона Шокирова билан суҳбат уюштирди.\n- Дурдона спорт билан қачондан шуғуллана бошлагансиз?\n- Мен етти ёшимдан бадиий гимнастика билан шуғуллана бошладим. Онам соғлом вояга етишим учун спорт тўгарагига етаклаб олиб борганлар. Ота-онам доимо мени қўллаб-қувватлашга ҳаракат қилишади. Спорт соҳасида ҳам худди шундай. Уларнинг кўмагисиз муваффақиятларга эрига олмасдим.\n- Қиз бола учун спорт оғирлик қилмайдими?\n- Аввало спортга саломат вояга етиш учун келганман. Спорт ҳар қандай қийинчиликни енгиб ўтишни ўргатади. Чунки ҳаётда ҳеч нарсага осонликча эришиб бўлмайди. Буни табиий қабул қилиш керак. Албатта, қиз бола фақат спорт билан чегараланиб қолмаслиги керак. Қиз боланинг оилада, жамиятда умуман ҳаётда ўз ўрни ва масъулияти бор. Мен ҳаммасини уддалашга ҳаракат қиламан. Қолаверса, ота-онам ва яқинларим мени ҳар томонлама қўллашади.\n- Бадиий гимнастикадаги натижалар қандай бўлди?\n- Аввалига бадиий гимнастика билан саломатлик учун шуғулланган бўлсам-да, кейинрроқ мусобақаларда қатнаша бошладим. Ҳаммаси босқичма-босқич амалга ошди. Тажриба ортган сари турнирлар даражаси ҳам кўтарилди. Бадиий гимнастикачи сифатида республика ва халқаро миқёсдаги мусобақаларда ғолиб бўлдим.\n- Бадиий гимнастикадан нега кетгансиз?\n- Бу спорт турида ўз олдимга юксак мақсадларни қўйган эдим. Лекин жароҳат туфайли фаолиятимни давом эттира олмадим. Спортдаги ягона армоним ҳам шу. Ўзим болалигимдан шуғулланган спорт туридан кўзлаган мақсадимни амалга ошира олмай қолдим.\nГарчи қийналган бўлсам-да, спортдан узоқлашмадим. Такэвондо билан шуғулланишни бошладим.\n- Сиз таэквондога гимнастикадан ўтгансиз. Икки хил спорт тури. Таэквондо мусобақаларида рақиб олдида қўрқув бўлмайдими?\n- Аслида гимнастика элементлари ҳар бир спорт тури негизида борлигини айтишим керак. Бадиий гимнастика билан шуғулланганим таэквондо машғулотларида қўл келади. Чунки гимнастика инсонда эгилувчанлик, мувозанатни сақлаш, эпчиллик ва чидамлилик каби хусусиятларни шакллантиради.\nАлбатта ҳар бир мусобақа олдидан ҳаммада ҳаёжон бўлади. Буни қўрқув деб бўлмайди. Қўрққан спортчи ҳар қандай беллашувда ютқазади. Чунки у ўзига ўзи ютқазиб бўлган. Мен эса ҳар бир баҳсга киришиш олдидан ўзимга ўзим ота-онам, устозларим ва меи қўллаб-қувватлаб келаётганларнинг ишончини оқлашни ўйлайман. Бу ўзимни қўлга олиб, мусобақада ғолиб чиқишимга ундайди.\n- Спорт тарк этиш фикри бўлганми?\n- Спортни янги бошлаган вақтимда бўлган. Буни яширмайман. Ҳаммасига жисмонан чаршаб қолишим сабаб бўлган. Лекин вақт ўтиши билан жисмоний юкламаларга кўникиб кетдим. Ҳозир ўша пайтлар спортни ташлаб кетмаганимга шукр қиламан.\nБундан ташқари, ҳаётда турли вазиятлар юзага келади. Спортчи бўлгани учун ҳар қандай қийинчиликни ўз кучим билан енгиб ўтишга ҳаракат қиламан. Мусобақаларда ютқазиб қўйган пайтларим ҳам бўлган. Ўшанда энг аввало айбни ўзимдан қидирганман. Мағлубиятсиз ютуққа эришиб бўлмайди. Ҳар қандай мураккаб аҳволда ҳам эртанги кунга ишонч билан қараш керак.\n- Аслида спортга саломатлик учун келгандингиз...\n- Ҳа, спорт – саломатлик воситаси. Бошида соғлиғимни мустаҳкамлаш учун спорт билан шуғулланганман. Кейин Ўзбекистон спортчиларининг халқаро майдондаги ютуқларини кўриб уларга ҳавасим ортди. Мен ҳам мусобақаларда ғолиб чиқишни истардим. Шунинг учун спортга бўлган эътиборим ўзгарди. Ўз олдимга катта мақсадларни қўя бошлади. Зотан спорт одамни юксак чўққиларга интилиш ва мақсади йўлида оғишмай меҳнат қилишга ўргатади.\n- Дурдона, қайси спортчиларимизга ҳавас қиласиз?\n- Мен жаҳон миқёсида Ўзбекистон номини танитган ҳар бир спортчини ҳурмат қиламан. Айниқса ФИФА рефериси Равшан Эрматов, Олимпия ўйинлари ғолиби бўлган боксчилардан Ҳасанбой Дўсматов ва Фазлиддин Ғоибназаров, Олимпия ўйинларида қатнашган биринчи бадиий гимнастикачимиз Ульяна Трофимова, таэквондо бўйича жаҳон чемпиони Дмитрий Шокинга ҳавас қиламан.\n- Спортчи сифатида нималарни орзу қиляпсиз?\nМен ҳам ўзим ҳавас қилган спортчилар сингари юқори нуфузли мусобақаларда юртимиз шарафини муносиб ҳимоя қилишни истайман.\nДурдона, самимий суҳбат учун раҳмат. Орзуларингиз ушалишини тилаймиз!\nЎзбекистонлик таэквондочилар Осиё чемпионатини 5та медаль билан якунлашди 208 14.05.2018\nТаэквондо WTF. Жаҳон чемпионати совриндорлари муносиб кутиб олинишди 342 15.04.2018\nЁш таэквондочиларимизнинг ЖЧдаги иштироки якунланди 420 13.04.2018\nТаэквондочиларимиз 15 апрель куни Тошкентга қайтишади 414 12.04.2018\nТеглар: Яккакурашлар Таэквондо Дурдона Шокирова


«Челси» ҳужумчиси Диего Коста инглизлар клубини тарк этиши борасида хабарлар кўпайгандан кўпаймоқда.\nThe Independent хабарида қайд этилишича, бу ҳужумчисига Примеранинг икки гранди: Мадриднинг «Атлетико» ва Каталониянинг «Барселона» жамоалари даъвогар.\nМанба маълумотига кўра, каталонияликлар клуби «кўклар» раҳбарияти билан ушбу футболчининг трансфери борасида алоқага чиққан. Шунингдек, «Атлетико» ёзда «Манчестер Юнайтед»га ўтиб кетиши мумкин бўлган Антуан Гризманн ўрнига Костан қайтармоқчи.\nБундан олдинги хабарларда «Челси» бош мураббийи Антонио Конте ушбу футболчи ёзда Хитой чемпионатига сотилишига рози экани айтилганди. Қишки трансферлар вақтида жамоа ушбу ҳужумчисининг трансфери бўйича таклифларни кўриб чиқмайди.\nЖорий мавсумда 28 ёшли футболчи барча турнирлар доирасида 21 учрашувда майдонга тушиб, 14 гол урган ва 5та голли узатма муаллифи бўлган.\nTransfermarkt.de Костани 45 млн еврога баҳолаган, унинг «Челси» билан амалдаги шартномаси 2019 йилгача тузилган.\nКоста Хитойдан олган таклифи сабаб «Челси»га бойкот эълон қилди\nХитой клуби Коста учун 100 миллион евро тўламоқчи\nКоста «Челси»га шарт қўяди\nЧелси Атлетико Коста


Бухорода ЙПХ инспекторининг хизмат кўйлагини йиртган ҳайдовчи қамалди\n03:09 27 Сентябр 2020\n18:51 12.11.2019 (Янгиланган 18:54 12.11.2019) Ҳавола олиш\nБухорода 50 ёшли фуқаро ЙПХ инспекторини намойишкорона таҳқирлади. Уни хизмат кўйлагини йиртиб, фаолиятини бажаришдан воз кечишга мажбур қилди.\nТОШКЕНТ, 12 ноя — Sputnik. Бухорода ЙПХ инспекторини намойишкорона таҳқирлаган ҳайдовчи 10 ой муддатга озодликдан маҳрум этилди.\nВилоят ИИВ матбуот хизмати хабарига кўра, 7 август куни Бухоро шаҳрининг “Марказий бозор” чорраҳасида ЙПХ инспектори ва қоидабузар ҳайдовчи ўртасида жанжал содир бўлган.\nЖанжалга инспекторнинг ўша куни гавжум чорраҳада йўл белгисига амал қилмасдан ҳаракатланган “Нексия” русумли 80 Р 703 NА давлат рақамли автомашинани тўхтатиб, ушбу қоидабузарлик учун баённома расмийлаштирмоқчи бўлгани сабаб бўлган.\nЙПХ ходими ҳайдовчи Мироншоҳ Ёдгоровдан автомашинани бошқариш ҳуқуқини берувчи ҳужжатларни талаб қилиб олган. Шунда фуқаро ходимнинг қонуний талабини бажармасдан, ўзига тегишли бўлган ҳужжатларни тортиб олиб, автомашинасини ҳайдаб кетиб қолган. Сўнгра орадан 5 дақиқа ўтгач, ҳайдовчи ЙПХ инспектори олдига қайтиб келган. Куч ишлатиб, уни йўлнинг нариги томонига олиб ўтган.\nПресс-служба ГУВД Бухарской области\nБухорода ЙПХ инспекторини намойишкорона таҳқирлаган ҳайдовчи қамалди\nЖанжал кўтариб, ходимнинг кўкрак нишони, радиоалоқа воситаси ҳамда жезел таёғини тортиб олган. Ҳатто эгнидаги хизмат кўйлагини йиртиб, фаолиятини бажаришдан воз кечишга мажбур қилган.\nУнга Ўзбекистон ЖКнинг 219-моддаси 2-қисми билан жиноят иши қўзғатилди ва суд ҳукми билан 10 ой муддатга озодликдан маҳрум этилди.


СЕССИЯДА МУҲИМ МАСАЛА КЎРИБ ЧИҚИЛДИ - Ўзбекистон овози газетаси\nСЕССИЯДА МУҲИМ МАСАЛА КЎРИБ ЧИҚИЛДИ\nБозори обод элнинг дастурхони файзли, турмуши фаровон бўлади. Бундан ўн беш, йигирма йил аввалги бозорларимиздаги шароит билан ҳозирги бозорлар, замонавий савдо мажмуалари ўртасида ер билан осмонча фарқ бор, албатта. Бугун харидорлар учун ҳам, сотувчилар учун ҳам ҳар томонлама қулай шароитлар яратилган.\nСавдо мажмуалари фаолиятини тартибга солиш ва ривожлантириш, уларни ҳар жиҳатдан сифатли, харидоргир маҳсулотлар билан тўлдириш, ободонлаштиришга катта эътибор қаратилмоқда. Замонавий кўринишда қурилган бозорларнинг файзу тароватини кўриб кўнгил тоғдек кўтарилади. Савдо шохобчаларида терминал тармоғи ва онлайн тўловлар жорий қилингани одамларга яна бир қулайлик туғдирди. Хўш, бугун бозорлардаги савдо шохобчалари терминаллар билан тўлиқ таъминланганми? Аҳоли бу борада қийинчиликларга дуч келмаяптими? Тизимда кузатилаётган айрим камчиликларни бартараф этиш учун қандай чоралар кўриш керак?\nЎзХДП гуруҳи шу масалаларни халқ депутатлари Наманган шаҳар Кенгаши сессиясида муҳокама қилиш ташаббус билан чиқди.\nМаълумки, бугунги кунда тўлов терминалларини қўллаш, улар ёрдамида харидор ва мижозларга сифатли хизмат кўрсатишнинг қонуний тартиблари мавжуд. Савдо ва хизмат кўрсатиш объектларини тўлов терминаллари билан жиҳозлаш ва аҳоли билан ҳисоб-китобларни амалга ошириш мақсадида Марказий банк ва Давлат солиқ қўмитаси томонидан тегишли тартиб белгиланган.\nФуқаролар билан ўтказилган сўровномалар ва жамоатчилик қабулхоналарига келиб тушаётган мурожаатлар Наманган шаҳридаги «Сардоба», «Чорсу», «Яшил», «Жаҳон», «Дўстлик» бозорлари, «Ихтисослаштирилган қурилиш савдо комплекси»да ютуқлар билан бирга айрим камчиликлар ҳам борлигини кўрсатди.\nТўлов терминали — бу товарлар (ишлар, хизматлар) учун тўловларни банк пластик карточкаси орқали нақд пулсиз кўринишда ҳисоб-китоб қилиш имкониятини берувчи ва бажарилган операциялар бўйича чекларни шакллантирувчи қурилма ҳисобланади. Бу турдаги терминаллар ўрнатилган савдо ва хизмат кўрсатиш объектлари банк пластик карточкаларидан фойдаланган ҳолда тўловларни, албатта, қабул қилишлари зарур.\nСессияда депутатлар, соҳа мутахассислари ва мутасаддилари иштирокида мазкур масала, ютуқ ва камчиликлар, келгуси вазифалар атрофлича муҳокама қилинди. ЎзХДП гуруҳи аъзолари тегишли ижтимоий сўров пайтида аҳоли томонидан бозорлар ҳудудида мева-сабзавот, зираворлар билан савдо қилувчи дўконларда тўлов терминаллари ўрнатиш, терминал билан жиҳозланган дўконларда эса уларнинг доимий ишлашини таъминлаш бўйича берилган таклифларни ўртага ташлашди.\n— Ушбу масалага эътибор қаратишдан асосий мақсад — партиямиз Сайловолди дастурида белгиланган вазифалар ижросини таъминлаш, шаҳримизда нақд пул тушуми айланмасини тизимли асосда ташкил этиш, шу билан бирга, аҳолига янада қулайлик яратилишига кўмаклашишдан иборат, — дейди халқ депутатлари шаҳар Кенгашидаги ЎзХДП гуруҳи раҳбари Илҳом Атабаев. — Терминал тармоғи ва онлайн тўловлар тизимини кенгайтириш орқали аҳолининг нақд пулсиз тўлов воситаларига ишончини ошириш ва бундан уларнинг манфаатдорлигини кучайтириш бўйича қўшимча чоралар кўриш, нақд пул ва нақдсиз тўловлар ўртасида мақбул нисбатни таъминлаш долзарб масала ҳисобланади. Шунинг учун партия гуруҳимиз бу борада депутатлик, айниқса, жамоатчилик назоратини кучайтириш зарур, деб ҳисоблайди.\nСессияда камчиликларни бартараф этиш, тегишли идора ва мансабдор шахсларнинг савдо тармоғи, шу жумладан, деҳқон бозорларида терминаллар узлуксиз ишлаб туришини таъминлаш бўйича савдо ходимларининг масъулиятини кучайтириш юзасидан тегишли қарор қабул қилинди.


18:35 / 26.04.2016 1927 pdf Ўқиш режими + -\nЯқин ўтган кунларда бир танишим менга маккадан келган гулни боқишни таклиф қилди. У ҳеч ҳам гулга ўхшамайди, балки сув устида сузиб юрувчи оч яшил ўсимта. Унга ҳар куни эрталаб ва кечқурун таҳорат қилиб, Қуръондан бир сура ўқиб, ният қилиб ширин сув қуйиш керак экан. Уч жумадан сўнг бу «гул»нинг ярмини бошқа бир ишончли кишига бериб, унга «гул»ни боқиш шартларини тушунтириш керак экан. Қолган ярмини эса ҳеч кимнинг кўзи тушмайдиган жойда қуритилиш керак экан. Шунда бу гул тошга айланиб қоларкан. Бу тошни олиб уйга осиб қўйилса уйимизни турли бало-қазолардан асрар эмиш. Энг муҳим шарт эса гулга эркак кишининг кўзи тушмаслиги керак экан. Ростини айтсам «бу бидъат эмасмикин» деб ўйлаб қолдим. Агар хабарингиз бўлса, шу хусусида маълумот берсангиз.\nБу одатдаги одамларнинг бошини айлантириш, диндан узоқлаштириш, балки дин тўғрисидаги тушунчаларини нотўғри йўлга бошлаш учун билиб билмай қилинаётган ҳаракатлардан бири. Бунга ўхшаган нарсалар тез-тез чиқиб тарқалиб туради, лекин энг ноқулайи мана шунақа нарсаларнинг тарқалаши ниҳоятда осон ва кенг бўлади. Агар мана шу тарзда намоз ўқишга, Қуръон ёдлашга, бирор савобли иш қилишга тарғиб бўлганида эди, ниҳоятда яхши бўлар эди. Лекин бу ерда эътиқодни бузишга, қандайдир бир ўсимлик тошга айланиб одамларни бало-қазодан сақлайдиган омил бўлишига даъват бор. Бу ниҳоятда ноқулай бир ҳолат. Бунақа нарса мутлақо йўқ, ҳеч ким бунга ишонмаслиги керак. Макка Мукаррамада унақа сув устида сузиб юрувчи оч яшил ўсимта ном чиқарган эмас. Алҳамдулиллаҳ мен Робитатул оламул Исломийнинг яқинда, сентябр ойида бўлиб келдим, бирор кишидан ёки у ер, бу ерда бунақа гапни эшитганимиз йўқ, агар янги чиққан бўлса ҳам. Маккаликларнинг ўзлари ҳам бу сафсатани эшитишса ниҳоятда ҳайрон қолишлари ҳеч шубҳа қилмайдиган нарсалардан бири. Шунинг учун бунақа нарсаларга мутлақо эътибор қилмаслик керак. Уларни қуруқ сафсата, бидъат-хурофот шаклида қабул қилиш керак ва унақа нарсаларни таклиф қилувчиларнинг ҳам оғзига уриб, шарманда қилиш керак, бу нарсага мутлақо эътибор бермасдан бало-қазолардан сақлашни ёлғиз Аллоҳ субҳану ва таолонинг Ўзидан сўраш керак. Мана шу маъноларни яхши билишимиз, бунақа нарсаларга овора бўлиб умрни, зеҳн-заковатни, ақлни зое қилмасдан, балки Аллоҳ таолонинг Ўзига илтижо қилиб, намоз ўқиб, рўза тутиб, дуоларни қилиб, Аллоҳнинг Ўзидан паноҳ сўраш лозим.\n16:05 / 26.04.2016 5847\n2907 15:31 / 24.04.2016\n5841 16:34 / 27.04.2016\n2156 20:22 / 27.04.2016\n2399 06:10 / 25.09.2018


Хоразмда 32 киши номига уларнинг хабардорлигисиз кредит олиб ўзлаштирган шахсларга жиноий иш қўзғатилди\nХоразм вилоятида 32 нафар фуқаро номидан уларнинг хабардорлигисиз кредит олишга эришган МЧЖ ҳисобчиси ва бошқаларга нисбатан жиноят иши қўзғатилган. Бу ҳақда Бош прокуратура ҳузуридаги Иқтисодий жиноятларга қарши курашиш департаменти хабар бермоқда.\nМаълум қилинишича, Бош прокуратура ҳузуридаги департаментнинг Хоразм вилояти бошқармаси томонидан ўтказилган терговга қадар текширувда, «A.» МЧЖ бош ҳисобчиси Ш.А. ва бошқалар олдиндан тил бириктириб, аслида МЧЖда ишламайдиган 32 киши номига уларнинг хабардорлигисиз кредит олгани аниқланган.\nҚайд этилишича, улар сохта маълумотларни тайёрлаб, тижорат банклари филиалларидан жами 1,2 миллиард сўм кредит ажратилишига эришиб, сўнг маблағларни ўзларининг эҳтиёжлари учун ишлатиб юборган.\nТаъкидланишича, мазкур ҳолат юзасидан Ш.А. ва бошқаларга нисбатан Жиноят кодексининг 168-моддаси (фирибгарлик) ва 228-моддаси (ҳужжатларни қалбакилаштириш) билан жиноят иши қўзғатилиб, тергов ҳаракатлари ўтказилмоқда.


Бугунги кунда Ўзбекистон аҳолисининг қанча фоизи тоза ичимлик суви билан таъминланган?\nОлий Мажлис Қонунчилик палатаси депутати Мақсуда Ворисова республика аҳолисининг бор-йўғи 50 фоизигина тоза ичимлик суви билан таъминланганини афсус билан тилга олган эди.\nУнинг сўзларига кўра, бу кўрсаткич 70 фоизга етмайди. Баъзи қишлоқларга қувурлар етиб борган бўлиши мумкин, аммо унда сув йўқ. Президентининг 2020 йил 29 декабрдаги Олий Мажлисга Мурожаатномасида аҳолининг този ичимлик суви билан таъминланиши даражаси 73 фоизга етгани айтилди.\nБироқ, яқинда ўтган Олий Мажлис Қонунчилик палатасидаги йиғилишда Мақсуда Ворисова бу кўрсаткич ҳақиқатдан узоқлигини айтиб ўтди.\nҚуйида йиллар кесимида расмий оммавий ахборот воситаларида эълон қилинган аҳолининг тоза ичимлик суви билан таъминланиш даражасига оид фоиз кўрсаткичлари ва маблағларни келтирамиз.\n2017 йилда эълон қилинган маълумотда Ўзбекистон аҳолисининг 70 фоизи тоза ичимлик суви билан таъминлангани маълум қилинган.\n2019 йил 5 сентябрь куни ўтказилган аҳолини тоза ичимлик суви билан таъминлаш бўйича устувор вазифаларига бағишланган йиғилишда аҳолининг 68 фоизигина тоза ичимлик суви билан таъминлангани айтилган.\nХудди шу йиғилишда 2018-2019 йилларда ичимлик суви ва канализация тизимини яхшилашга 2 триллион 400 миллиард сўм маблағ ажратилгани қайд қилинган. Бу аввалги 10 йилда ажратилган жами маблағдан 2 баравар кўп.\n2020 йилда марказлашган ичимлик сув таъминотини яхшилаш учун 3 триллион сўм сарфланган. Бу эса 2016 йилга нисбатан 5 баробар кўп. Айнан шу йили Президентнинг Олий Мажлисга Мурожаатномасида аҳолининг тоза ичимлик суви билан таъминланиши даражаси 73 фоизга етгани айтилган.\nБироқ, депутат Мақсуда Ворисовага ишонилса, ҳаттоки 70 фоиз сифатида юқорига берилган маълумот анча ҳақиқатдан йироқ. Аслида аҳолининг 50 фоизигина тоза ичимлик билан таъминланганига ишониш мумкин. Мазкур соҳа мутахассисларининг маълумотлари ҳукумат томонидан айтилган кўрсаткичлардан янаям фарқ қилади.\n2019 йил Гидрогеология ва муҳандислик геологияси институти директори Ботир Абдуллаевнинг берган маълумотига кўра, Ўзбекистон аҳолисининг бор йўғи-30 фоиздан ортиғи тоза ичимлик суви билан таъминланган.\nОддий савол туғилади: нега йил сайин сувга сарфланган маблағ ортиб борса-да, аҳолининг сув билан таъминланиш даражаси ошаётгани йўқ?\nҲаттоки пойтахт яқинидаги аксарият қишлоқларда ҳам ҳамон тоза ичимлик суви муаммолигича қолмоқда. Ажратилаётган 2-3 триллион маблағлар гўёки сувга оқизиб юборилаётгандек.\nТег: Сув маблағ\nҚонун ишламаса шунақа бўлади.


Кузги-қишки агротехника тадбирларини ўтказиш бўйича тавсиялар - Ўзбекистон Республикаси Қишлоқ хўжалиги вазирлиги\nҚиш ҳам иш фасли деганларидек, қишлоқ хўжалиги ходимларининг қиш ойларида ҳам ўзига яраша юмушлари мавжуд. Бунда асосан агромелиоратив тадбирлар ўтказиш жорий йилга мўл ҳосилга замин яратади. Агромелиорация, яъни агротехника ва мелиорация тадбирларини ўзаро уйғунликда олиб бориб, ерларнинг унумдорлигини оширишга қаратилган ишлардир. Хусусан шўрланган ерлардаги зовурлар тозалаш тўғри суғориш ва тупроқнинг шўри сифатли ювилиши, сизот сувлар чиқиб кетишини таъминлайдиган асосий тадбир ҳисобланади.\nРеспубликамиз экин майдонларида дренажнинг учта асосий тури: очиқ ва ёпиқ горизонталь ҳамда тик бўлиб, бунда энг кўп қўлланиладигани очиқ-ётиқ дренаждир. Шўрланган ерларда чуқур очиқ (2,5–3,5 метр) дренаж юза (1–2 м) дренажга қараганда энг самарали ҳисобланади. Бунда сизот сувлар сатҳини анча пасайтириш ва ерлар суғорилганда тупроқ шўрини яхшироқ кетказиш мумкин. Очиқ дренажлар самараси кўп жиҳатдан унинг чуқурлигига боғлиқ. Агар дренажларда оқизиқлар ва бегона ўтлар кўп бўлса, улардаги сувнинг сатҳи кўтарилади. Бу эса сизот сувларнинг босим кучи ва бинобарин мелиорациялаш таъсирини камайтиради. Ирригация ва мелиорация институти қошидаги Ирригация ва сув муаммолари илмий-тадқиқот институтида олиб борилган текширишлардан маълум бўлишича, зовур суви оқимини кучайтириш ва тупроқнинг шўрини чуқурроқ ювиш учун бундай ерларда зовурлар узунлигини 70–100 метрга етказиш юқори самара беради.\nБосими ва силжиш хоссаси яхши бўлган қатлам юза (5–10 м) бўлса, вертикал зовурлар қазиш йўли билан очиқ дренажлар самарадорлигини анча ошириш мумкин. Бунда улар босимли оқим интенсивлигини пасайтиради ва сизот сувларнинг пастга тушишини таъминлайди. Бундан ташқари, зовурлар орасидаги масофани узайтириш ва улар қурилишидаги сарф-харажатларни камайтириш мумкин бўлади. Диаметри 10–15 см ва узунлиги 3–5 м. ли кучайтирувчи чуқурларни гидробур ёрдамида осонгина ковлаш мумкин. Улар зовурлар тубида ҳар 20–30 метрдан кейин ковланади ва устига шағал ташланади.\nТурли диаметрли қувурлар шўр ювиш жараёнида кузатув қудуғи орқали назорат қилинади. Сув қувурларга улар туташган жойдаги тирқишлардан ёки пастки томонидаги бир неча қатор тешиклардан тушади. Дренажлар чуқурлиги қуритиш меъёрларига боғлиқ. Агар улар сизот сувлар сатҳидан пастда (ёпиқ дренаж) бўлса, самараси юқори бўлади. Тупроқнинг сув кўтариш хоссаси ва сизот сувларнинг минералланиш даражасига қараб, ёпиқ зовурлар чуқурлиги 2,5–3,5 м бўлиши керак. Дренажлар самарадорлигини ошириш мақсадида, қувурлар анча қия (айниқса, кичик диаметрлилари) жойлаштирилади. Ёпиқ дренаждан фойдаланишда уни лойқа (балчиқ) босиб қолиши мумкин. Шунинг учун уларни вақти-вақтида тозалаб туриш керак. Бунда энг самарали ва тежамлиги механизмлар ёрдамида тозалашдир. Тик дренажлар ер ости ва сизот сувларини махсус насослар билан жиҳозланган чуқур қудуқлардан чиқариб олиш учун қўлланилади. Унинг шўрланган ерлар мелиорациясида самарали восита эканлиги маълум.\nСувни кам ўтказадиган, майда заррали юқори қатламининг таги қум-шағалли бўлган оғир тупроқли ерларда вертикал зовурлар яхши самара беради. Қум-шағалли ётқизиқли қатламнинг жойлашишига қараб, зовур қудуқларининг чуқурлиги 20–30 м. дан 100–150 м. гача бўлади. Чуқурдаги сув қабул қилувчи қувурларнинг юқори қисми яхлит, пасти тешикли ёки ёриқли бўлади. Чуқур жойлаштирилган насослар электр мотор ёрдамида ишга туширилади.\nҚудуқ атрофи ўпирилиб кетишининг олдини ўз вақтида олиш, шунингдек, лойқа ёки қум тўлиб қолса кечиктирмай тозалаш муҳим аҳамиятга эга. Ётиқ дренажда (шу жумладан, ёпиқ) босимли ер ости сувлари кўп тушиши, тупроқнинг юқори қатламлари билан шўр ювилишини сусайтириб юборади. Тик дренаждан фойдаланилганда эса ер ости сувлари чиқариб олинади ва уларнинг пизометрик босими камайиб, сизот сувлар пастга қараб силжийди. Бундай шароитда минераллашган сувлар пастга силжиши туфайли тупроқнинг шўри ювилиб боради. Тик дренажни қўллашда чуқурлардан олинадиган сувдан тўғри фойдаланишга катта эътибор бериш керак. Агар минераллашиш даражаси унча юқори бўлмаса, ариқ сувига қўшиб, шўрни ювиш ва экинларни суғоришга сарфлаш мумкин.\nМелиоратив тадбирлар доирасига ер ости сизот сувларининг оқимини таъминлаш ва иккиламчи шўрланишнинг олдини олиш мақсадида, хўжаликлараро ва хўжалик ичидаги зовурларни ҳар йили 45–50 фоизи тозаланиши зарур.\nҲозирда коллектор-зовур тармоқлари ва тик қудуқлар (сквжиналарни) нинг техник нозослиги ва иш самарасининг (унумининг) ўта пастлиги боис вужудга келган гидроморф ва сув режими ярим гидроморф сув ҳисобланади. Бунда ер ости сизот сувлари сатҳини “критик” чуқурликдан (2,5–3 м) пастда ушлаб туришга қаратилган барча тадбирлар мажмуаси ўз аксини топиши лозим. Амалиётда ярим гидроморф мелиоратив режимини қўлланиши суғориладиган шўрланган тупроқларнинг қулай мелиоратив ҳолатда ушлаб турилишига имкон яратади.\nЙирик каналлар, зовурларни лойқа-чўкиндилар ва ҳар хил ўсимликлардан тозалаш механизация ёрдамида амалга оширилади. Кичик каналлардаги лойқа-чўкинди ва ҳар хил ўсимликларни эса ихчам ускуналар ёки қўл кучи билан тозалаш мумкин. Баъзи ҳолларда лойқалатиб сув оқими орқали лойқа-чўкиндилар ўтказиб юборилади, бундай лойқалар ё далага, ё ташламага бориб қуйилади. Лойқани пастки оқимга йўналтирилгандан кўра, канал қирғоқлари ва ён-атрофидаги жойларга ташлаган маъқул. Суғориш каналларида тозалаш ишлари амалга оширилаётганда каналларнинг кўндаланг кесимини лойиҳавий ҳолатга келтириш, қияликлари мустаҳкамлигини ошириш ва лойиҳавий гидравлик ўлчамларни эътиборга олиш зарур.\nҲар қандай гидротехник иншоотлар, жумладан, улардаги жиҳозлар ишлатилгани сайин емирилиб занглайди ва эскиради. Бироқ, бу ҳолат кучайиб кетмаслиги учун уларни вақтида аниқлаш ва тузатиш доимо эътибор беришни талаб этади. Сув тақсимлаш иншоотларини ишчи ҳолатда сақлаш учун қуйидаги таъмирлаш-тиклаш ишларини бажариш лозим:\n- зичлагичлар текширилиб, ишдан чиққанлари алмаштирилади;\n- гидропровод болтлари текширилиб, қотирилади;\n- зангланган юзалар тозаланиб, зангга қарши қоплама суртилади;\n- электр жиҳозлар кўздан кечирилади, электродвигатель очилиб, мойланади, контактлар тозаланади;\n- редукторга мой қуйилиб, подшипниклар мойланади;\n- захирадаги эҳтиёт қисмлар кўрикдан ўтказилиб, ишга яроқлилиги таъминланади.\nСув тақсимлаш иншоотларидаги барча дарвозалар таъмирлангандан сўнг, бир неча маротаба ёпиб-очиб иш қобилияти текшириб кўрилади.\nКаналлардаги сув ўлчаш нуқталарини ишчи ҳолатга келтириш учун ободонлаштириш ишлари амалга оширилади. Хизмат кўприклари таъмирланиб, реперлар созланади, сув сатҳини кўрсатувчи рейкалар ишчи ҳолатга (бўёқлаш, таъмирлаш) келтирилади.\nСуғориш каналлари ёки коллектор-зовур тармоқларида сувнинг бемалол ҳаракатланиши каналлар ёнбағирларидаги бегона ўтларга қарши курашнинг самарали усулларини ишлаб чиқишни талаб этади. Бегона ўтлар каналларда сув ҳаракатига тўсқинлик қилади, сифонлар ишлашини сусайтиради, ахлат тутиб қолувчи панжаралар, сув олиш иншоотлари, насос фильтрлари ва ҳоказоларни тўсиб, суғоришларга халал беради.\nШунингдек, СИУ ҳисобидаги суғориш тармоқларининг кичик канал ва ариқларини лойқа ва бегона ўтлардан тозалаш ишларини амалга ошириш мақсадга мувофиқ. Фермер хўжаликлари ички суғориш лотокларини мунтазам назоратдан ўтказишлари ва таъмирлаш ҳамда биодренаж ёрдамида ернинг мелиоратив ҳолатини яхшилашда қуйидаги ишларни амалга оширишлари керак:\n- улардан сув сизишининг олдини олиш учун йўл қурилиш битуми, ипаксит суюқлиги ва бентонит қоришмалари ҳамда махсус геометрик материаллардан фойдаланиш;\n- суғориш лотокларида йиғилган чўкмалар кичик ва мўрт бўлганлиги учун қўл билан тозалаш, баъзан сув билан ювиб юбориш.\nТупроқ шўрланиши, аниқроғи унинг асосий сабаби бўлган грунт сувлари сатҳи кўтарилишини маълум экинлар ёки дарахтларни экиш, яъни биологик дренажлар асосида ҳам ростлаш мумкин.\nБунда тут, терак, тол, жийда, қайрағоч, анор, анжир, беҳи каби дарахтларни фермер хўжаликлари экин майдонлари атрофига экиш тупроқ эрозиясининг олдини олиш ва ер ости грунт сувларининг сатҳини ростлашга ёрдам беради.\nШамол кучли эсадиган туманларда ва қумли ҳамда қумлоқ тупроқларда дарахт полосалари оралиғи кўпи билан 100–170, қум барханлари ўзлаштирилаётган жойларда 80–100, енгил ва ўртача қумлоқ тупроқларда 200, оғир қумлоқ ва гилли тупроқларда 250–300 м. тенг бўлиши мақсадга мувофиқ. Шамол эсиш кучи ўртача минтақаларда ва қумли ҳамда қумлоқ тупроқларда дарахт полосалари оралиғи 200, енгил ва ўртача қумлоқ тупроқли ерларда 250–300, оғир қумлоқ ва гилли тупроқли ерларда 350–400 м қилиб олиш лозим. Ҳозирги кунда ғўза парваришида ҳашаротларга қарши курашда биологик усул билан кураш қўлланиши натижасида иҳота сифатида бодом, анор, анжир каби мевали ҳамда қурилишбоп дарахтларни қўллаш мумкин. Бунда дарахтларнинг шамолни қайтариши сабабли чигит экиладиган майдонда нам сақланиш муддати узайишига эришилади, ер ости сизот сувларини ўзига олиши сабабли ерларнинг мелиоратив ҳолати яхшиланади.\nДала атрофидаги дарахтларнинг ҳолатини ўрганиб чиқиш муҳим аҳамиятга эга. Айниқса, ипак қурти парваришлаш мавсумида шохлари кесилмаган дарахтларнинг шохларини кесиш тут барги ҳосилдорлиги ошишини таъминлаши баробарида, тут парвонасининг қишлашининг олди олинади. Тол дарахтларини каллаклаш шира зараркунандаси тухумлари нобуд бўлишини таъминлайди. Дарахтларнинг қуриган ва ёрилган шох-шаббаларини кесиш уларда зараркунандалар қишлашига барҳам беради.\nШунингдек, энг асосий қишги тадбирлардан бири бу – маҳаллий ўғит жамғаришдир. Миқдорини кўпайтириш ва сифатини яхшилаш учун турли хил маҳаллий ўғитларга (қорамол, парранда гўнгги, шаҳар чиқиндилари) ипак қурти нажаси ва ғумбаги, дарахт барглари, ем-хашак бўлмайдиган зироатларнинг қолдиқлари ва эски девор кесаги, ариқ, зовур лойқаси ёки экишда фойдаланилмайдиган дўнглик, шўр бўлмаган тупроқлар ҳамда табиий захиралари мавжуд, бойитилган кўмир кукуни, фосфорит ва ноанъанавий агрорудалар (бентонит, бентонитсимон лойлар, глауконитлар ва бошқалар) ни бир-бирларига аралаштириб, органо-маъдан компостлар тайёрлаш зарур. Бунда чуқурнинг ҳамжи: узунлиги 60–80 метр, эни 3–3,5 метр, чуқурлиги 3,5–4 метр бўлиб, сиғими 1000 тонна атрофида бўлади. Чунки, тупроққа солинган гўнг ёки компост микроорганизмлар ёрдамида парчаланиб, ундаги углерод эса оксидланади. Натижада ҳосил бўладиган карбонат ангдриди тупроқдаги фосфатга таъсир кўрсатиб, унинг эрувчанлигини кучайтиради, бинобарин ўсимлик уни яхши ўзлаштиради ҳамда тупроқ унумдорлиги сақланиб, қишлоқ хўжалиги экинларидан юқори ҳосил олишга пухта замин яратилади.\nШўри ювилган ерлар етилгандан кейин намини сақлаш мақсадида, марзалар текисланиб, ЧКУ-4 чизель-культиватор билан 16–18 см чуқурликда юмшатилади, кетидан борона қилинади (тупроқ шароитларига кўра, иккинчи марта мола-борона қилиниши мумкин).\nФермер хўжаликлари қишки мелиоратив тадбирларни ўз вақтида сифатли бажарсалар, экинлардан юқори ва сифатли ҳосил етиштиришга замин яратилади.


"Байер" Жозе Моуриньога шарт қўйган ўта тезкор ёш футболчини оляпти\n24 январь, 2017, 11:50\nГермания чемпионатида иштирок этаётган "Байер" жамоа ҳужумини сезиларли даражада кучайтирадиган тезкор ва техникаси зўр футболчи топди.\nГерманиялик мутахассислар эътиборига Бельгия чемпионатида "Генк" шарафини ҳимоя қилаётган 19 ёшли Леон Бэйли тушди.\n- Бэйли ўта тезкор ва техникаси яхши футболчи, - деди "Байер" бош мураббийи Рожер Шмидт. - Биз у билан узоқ муддатли шартнома тузамиз. Агар шундай қилмасак, келажакда жамоага кўп ёрдам берадиган футболчини қўлдан чиқарган бўламиз.\nЁш ҳужумчи Бельгия чемпионатида 19 та учрашувда қатнашиб, иккита гол урди ва бешта голли пас муаллифи бўлди.Леон Бэйли кузда "Манчестер Юнайтед" эътиборига тушганди ва ўшанда ёш футболчи агар Жозе Моуриньо етарли миқдорли ўйин вақтини ваъда қилсагина Англияга боришини айтган.


Ulug’bek nomidagi Astronomiya instituti - Интервью директора АИ АН РУз Эгамбердиева Ш.А. газете «Янги Ўзбекистон»\nИнсоният қадим-қадимдан фазога термулиб, унинг бағридаги сон-саноқсиз юлдузу сайёралар сир-синоатини билишга қизиқиб келади. Ана шундай интилишлар туфайли юзага келган астрономия фани ривожига она заминимиздан етишиб чиққан Аҳмад Фарғоний, Абу Райҳон Беруний, Мирзо Улуғбек, Али Қушчи сингари буюк аждодларимиз, фалакиёт илмининг етук намояндалари улкан ҳисса қўшган.\nТурли соҳаларда эришилаётган ютуқларда астрономик илмий изланишлар, кашфиётларнинг ўрни қандай? Бугун қандай ютуқлар қўлга киритилмоқда? Уларнинг амалий аҳамияти нимада?\nЎзбекистон Республикаси Фанлар академияси Астрономия институти директори, «Фан ва турмуш» журнали бош муҳаррири, академик Шуҳрат Эгамбердиев билан суҳбатимиз шу каби масалалар атрофида кечди.\n— Кўпчиликни қизиқтирадиган бир савол билан мурожаат қилсам. Астроном олимлар, соҳа мутахассислари томонидан олиб борилаётган ишларнинг амалий аҳамияти нимада?\n— Бу жуда яхши, амалий аҳамият касб этадиган савол. Унга жавобни оддий мисол воситасида берсам. Қуёш тизимида — Марс билан Юпитер сайёралари оралиғида астероидлар белбоғи мавжуд. Ушбу белбоғда ўлчамлари бир неча юз метрдан бир неча юз километргача бўлган самовий тошлар — астероидлар ҳаракатланади. Ўзаро тўқнашувлар натижасида баъзи астероидлар сайёрамиз яқинига келиб қолади. Улар БМТ томонидан «цивилизацияга хавф туғдирувчи» астероидлар деб таърифланиб, махсус рўйхатга киритилган. 2013 йилда Челябинск шаҳрида ана шундай осмон жисмининг портлаши натижасида кўплаб биноларга ва одамларга шикаст етганини эслашнинг ўзи кифоя.\nСўнгги ўн йил мобайнида ушбу рўйхатдаги астероидлар сони кескин ошиб, 2021 йилнинг апрель ойи ҳолатига кўра, 25 минг 538 тани ташкил этди. Уларнинг ҳаракати мониторингини олиб бориш, келгусидаги ўзгаришини башорат қилиш, орбиталари ва сайёрамиз билан тўқнашиши эҳтимолини ҳисоблаш астрономлар олдида турган муҳим амалий тадқиқотларнинг энг долзарби ҳисобланади.\nМамлакатимиз ниҳоятда қулай минтақада, океан ва денгизлардан узоқда жойлашган. Бизнинг яқин атрофимизга бирорта астероид қулайдиган бўлса, у албатта, зарар етказиши мумкин, лекин глобал миқёсдаги вайронагарчиликка олиб келмайди. Астероид мабодо Тинч океанига тушса, юзага келган цунами оқибатида қирғоқ давлатларига мисли кўрилмаган офат ёғилади. Шу боис, астрономия обсерваторияларида махсус «Фазо гвардияси» номли дастур тузилган. Ушбу дастурга Ўзбекистондаги Майданак обсерваторияси ҳам киритилган. Вақти-вақти билан биз сайёрамиз яқинидан ўтаётган астероидларни келишилган дастурлар доирасида кузатиб, маълумотларни тегишли марказларга юбориб турамиз. Шунинг учун биз яқин осмондаги ҳолатдан хабардормиз. Газетхонларга мамнуният билан айтмоқчимизки, яқин юз йил ичида реал хавф туғдирувчи астероид бугунги кунда қайд этилгани йўқ.\n— Аввал ўзбекистонлик астрономлар томонидан қилинган кашфиётлар ҳақида онда-сонда ўқиб қолардик, эшитардик. Сўнгги пайтларда бу борада қандай янгиликлар бўлди?\n— Оламшумул кашфиётлар ҳар куни бўлавермайди. Образли қилиб айтганда, коинот сир-синоатларини йиллар давомида машаққатли меҳнат қилган олимларгина очиб беради. Бир неча йил олдин олимларимиз янги сайёра очгани, Етти қароқчи юлдуз туркумидаги ўта янги юлдузнинг чақнашини биринчилардан бўлиб қайд этганини фахр билан эълон қилган эдилар. Сўнг ги йилларда ҳам қатор муҳим натижаларни қўлга киритдик. Лекин ҳар қандай илмий натижани ҳаммага тушунарли, оддийгина қилиб тушунтириш жуда қийин. Таъкидлаш керакки, баъзи кашфиётларнинг туб моҳиятини тушуниш ҳатто мавзуга яқин мутахассислар учун ҳам мураккаб бўлади. Астрономиядан мисол келтирмоқчиман. Юлдузлар ўзгармас осмон жисмлари эмас. Улар ҳам табиатдаги барча нарсалар каби туғилади, ривожланади ва тугайди. Юлдузлар коинотдаги улкан газ ва чанг булутларидан гравитацион сиқилиш натижасида пайдо бўлади, «улғаяди» ва ниҳоят атрофга сочилиб, яна қайтиб юлдузлараро газга айланади. Энг катта массага эга бўлган юлдузлар ўрнида "қора туйнук"лар ҳосил бўлади. Бу осмон жисмларини ҳеч қачон ва ҳеч қандай усул ёрдамида кўриб бўлмаслиги учун улар шундай аталган. Лекин фанда бугунги куннинг ҳақиқати эртангисига тўғри келмайди. “Қора туйнук”лар билан ҳам шундай ҳолат юз берди. 2019 йил 10 апрелда астрономлар "қора туйнук"нинг инсоният тарихидаги илк тасвири олинганини эълон қилди. Бундай кашфиётни қилиш учун Ер сайёраси катталигидаги телескоп керак эди. Олимлар бу масаланинг ниҳоятда мақбул йўлини топди. Улар Ер юзининг турли минтақаларида жойлашган 8 та радиотелескопни М87 галактикасига йўналтириб, унинг марказида жойлашган "қора туйнук"нинг шарпаси (силуэти) тасвирини олишга муваффақ бўлди. Бу лойиҳани муваффақиятли амалга ошириш учун олдиндан мураккаб назарий моделлаш ва шарпанинг шаклини башорат қилиш керак эди. Ана шу ишни амалга оширишда олимларимиз фаол иштирок этган. Бу бизнинг оламшумул кашфиётга муҳим ҳиссамиз бўлди!\n— Бугунги кунда мамлакатимизда астрономия йўналишида илмий тадқиқотлар қилиб, илмий янгиликлари дунё миқёсида эътироф этилаётган ёш олимлар етишиб чиқяптими? Бу борада кимларни эътироф этган бўлар эдингиз?\n— Юқорида қайд этилган оламшумул кашфиётда ЎзФА Астрономия институти профессори Бобомурод Аҳмедов бошчилигидаги гуруҳ лойиҳанинг назарий ва моделлаштириш ишларида фаол иштирок этиб, "қора туйнук"лар назариясига оид 30 дан ортиқ илмий мақолани дунёнинг энг нуфузли журналларида чоп эттирган. Улар эришган натижа дунё илмий жамияти томонидан алоҳида аҳамиятга молик.\nИнститутимизнинг ёш олими Аҳмаджон Абдужабборов 2017 йилда Web of Science халқаро агентлиги танловида Ўзбекистондаги энг ёш иқтидорли олим, 2019 йилда эса энг яхши технолог-тадқиқотчи номинациялари бўйича ғолиб деб топилди. Шу йилнинг ўзида Бобур Тошматов Scopus халқаро маълумотлар базаси бўйича энг яхши ёш олим номинациясида ғолиб бўлди. Бир йил олдин у Арман Турсунов билан биргаликда Чехия физиклар жамияти томонидан ўтказилган танловда энг иқтидорли ёш олим номига эришди. Мамлакатимиз мустақиллигининг 30 йиллигини нишонлаш арафасида Президентимиз қарори билан Бобомурод Аҳмедов «Ўзбекистон Республикаси фан арбоби» фахрий унвони билан, Аҳмаджон Абдужабборов эса «Шуҳрат» медали билан тақдирланди.\nЎйлайманки, бу каби ёшларимиз Учинчи Ренессанс пойдеворини барпо этишда ўзларининг муносиб ҳиссала- рини қўшади.\nТаъкидлаш жоизки, юқорида қайд этилган ютуқларга эришишда Президентимизнинг ёшларга бўлган эътибори муҳим аҳамият касб этмоқда. Биргина Астрономия институтида 10 дан ортиқ ёш олим имтиёзли кредитлар эвазига уй-жой билан таъминланди. Бу кўрсаткич Фанлар академияси бўйича 150 га яқин. Сўнгги йилларда олимларимизнинг маоши кескин оширилди. Қолаверса, янги асбоб-ускуналар ва ҳисоблаш воситалари билан жиҳозланган лабораториялар ташкил этилди.\nОлимларимизни қўллаб-қувватлашга қаратилган бу саъй-ҳаракатлар ўз самарасини бермоқда. Астрономия соҳасидаги натижалар мамлакатимизда илм-фан соҳасидаги ижобий ўзгаришларнинг бир қисми, холос.\n— Ҳозир Астрономия институтида бажарилаётган тадқиқотлар, асосан, Қашқадарё вилоятидаги Майданак обсерваториясида олинган кузатув маълумотларига асосланган. Мазкур обсерватория фаолияти, бу ердаги илмий кузатувлар ҳақида тўхталсангиз.\n— Ҳар бир соҳа, жумладан, фан йўналишининг истиқболини белгиловчи ва узоқ муддат давом этувчи омиллари мавжуд бўлса, унинг истиқболи порлоқ. Бундай омиллар астрономия фанида мавжуд бўлгани туфайли мен келажакка катта умид билан қарайман. Бу омилларни санаб ўтмоқчиман.\nБиринчидан, Майданак атмосфера шароитларининг осмон жисмларини кузатишга қулайлиги (астроиқлими) бўйича жаҳоннинг энг нуфузли обсерваториялари билан рақобатлаша олади. Бинобарин, биз катта ҳажмдаги ва сифатли кузатувлар қила оламиз.\nКузатувлар коинотнинг энг узоқ ҳудудларида жойлашган квазарлар, галактикаларнинг спирал енгларида жойлашган юлдузлар шаклланадиган ҳудудларни ўрганиш имконини беради, уларнинг ўта юқори сифатли тасвирларини олишни тақозо этади. Майданакда эса бундай имкониятлар бисёр.\nИккинчидан, ҳозирги кунда аксарият астрономик дастурлар осмон жисмларини узлуксиз (кеча-кундуз алмашиши туфайли узилишларсиз) кузатишни тақозо этади. Бу ишни Ер куррасининг турли бурчакларида жойлашган обсерваториялар орқали узвий кетма-кетликдагина бажариш мумкин. Шу жиҳатдан Майданак обсерваторияси ниҳоятда қулай географик нуқтада — Евроосиё минтақасининг қоқ ўртасида жойлашгани муҳим. Масалан, Майданакда тун бўлганида Ер шарининг қарама-қарши томонида — АҚШ ҳудудида кундуз бўлади ва аксинча. Шу туфайли бундай дастурларни бажаришда Майданакнинг ўрнини босадиган обсерватория йўқ. У қатор халқаро астрономик кузатув дастурларининг фаол иштирокчисидир.\nҚайд этганимиздек, юқори массага эга юлдузлар эволюциясини улкан портлаш билан якунлайди. Бунда атрофг а миллиардлаб тонна юлдуз массаси отилади ва олдинлари хира бўлиб кўринган юлдуз ўрнида ёрқинлик пайдо бўлади. Бундай ҳодисалар фанда ўта янги юлдузлар чақнаши дейилади. 2017 йилнинг май ойида биз Майданакда ана шундай ҳодисани дунёда биринчилардан бўлиб кузатганмиз.\nУмуман айтганда, Майданакдаги фао лият астрономия фанимизнинг рақобатбардошлигидан даракдир! Майданак обсерваторияси билан ҳамкорлик қилмоқчи бўлган марказлар сони йилдан-йилга ортиб бормоқда.\n— Астрономия институтининг халқаро илмий ҳамкорликлари ҳамда ўзаро тажриба алмашишлари ҳақида гапириб берсангиз.\n— Шу йилнинг 1-3 ноябрь кунлари Астрономия институтида онлайн тарзда Майданак обсерваториясида тадқиқот олиб борувчи астрономларнинг VI анжумани бўлиб ўтди. Бу бирлашма 2009 йилда ташкил этилган бўлиб, ҳар икки-уч йилда барча аъзолар учрашиб, Майданакдаги илмий ишларнинг сарҳисобини чиқаради. Аввалги йиғилишлар Жанубий Корея, Япония, Россия ҳамда Хитойда бўлиб ўтган. VI анжуман ишида Ўзбекистон билан бирга Франция, Германия, Италия, Швейцария, Россия, Ҳиндистон, Хитой, Япония, Жанубий Корея каби 17 мамлакатдан жами 75 нафар олим (38 нафари хорижлик) қатнашди. Анжуманда 2018 йилда Хитойда бўлиб ўтган йиғилишдан кейин обсерваториядаги ўзгаришлар, янги имкониятлар, сўнгги йилларда қўлга киритилган илмий натижалар ва, албатта, келгуси режалар муҳокама қилинди.\nСўнгги йилларда институтнинг 20 га яқин ёш илмий ходими «Эл-юрт умиди» ва Инновацион ривожланиш вазирлиги ҳузуридаги Илм-фанни молиялаштириш ва инновацияларни қўллаб-қувватлаш жамғармалари ҳисобидан жаҳоннинг етакчи илмий марказларида қисқа ва узоқ муддатли илмий сафарларда бўлиб, ўз малакасини ошириб қайтди. АҚШдаги Миллий астрономия маркази ва Нью-Йоркдаги Манхэттен коллежи, Германиядаги Европа жанубий обсерваториялари маркази ҳамда Гёте университети, Хитой ва Япония Миллий астрономия обсерваториялари, Шанхайдаги Фудан университети, Ҳиндистондаги Астрофизика ва астрономия бўйича халқаро марказ, ТАТА фундаментал тадқиқотлар институти ана шулар сирасига киради. Бундай илмий сафарлар Астрономия институти илмий салоҳиятининг кескин ошишига туртки берди.\n— Астрономия институтининг мамлакатимизда фалакиёт илмини янада ривожлантириш борасидаги истиқболдаги вазифаларига ҳам тўхталиб ўтсангиз.\n— Астрономия институти Майданак обсерваториясида замонавий телескоплар ва ускуналар ўрнатиш, улар ёрдамида янгидан-янги галактикалар ва ҳозирча кузатиш имкони йўқ жараёнларни кузатиш билан боғлиқ фаолиятда янада салмоқли натижаларга эришишни мақсад қилган.\n2017 йил сентябрь ойида Ислом ҳамкорлик ташкилотининг Нур-Султон шаҳрида бўлиб ўтган, фан ва технологияларга бағишланган биринчи саммитида ислом давлатларида илм-фанга бўлган эътиборни кучайтиришни айнан астрономия мисолида тарғибот этиш масаласи кўрилган. Нега айнан астрономия? Чунки мусулмон олимлари айнан астрономия соҳаси бўйича жаҳон илм-фанига энг салмоқли ҳисса қўшган. Лекин бу масалада битта номутаносиблик борлиги қайд этилди. Бу ҳам бўлса, XXI асрга келиб, бирорта мусулмон давлатида йирик телескоп йўқлигидир. Ўша саммитда Президентимиз Шавкат Мирзиёев нутқ сўзлаб, Ўзбекистондаги Майданак обсерваториясида кўзгусининг диаметри катта бўлган замонавий телескоп ўрнатиш ва унга Мирзо Улуғбек номини бериш ташаббуси билан чиқди. Ҳозир бу масалада жаҳоннинг етакчи марказлари билан музокаралар олиб борилмоқда. Бундай телескоп роботлашган, масофадан бошқариш имкониятига эга бўлиши керак. Қолаверса, унда ишлаш малакали кадрлар бўлишини тақозо этади. Астрономия институтида бундай ишларни уддалай оладиган юқори малакали кадрлар мавжуд ва улар ёш авлодни ҳам шу руҳда тарбиялаб келмоқда. Шунинг учун Майданак обсерваторияси келажакда жаҳоннинг етук астрономия марказларидан бирига айланишига ишонамиз.


Ҳудудларда хизматлар соҳасини ривожлантириш вазифалари белгиланди | NORMA.UZ\nАйрим ҳудудларда, хусусан, Қорақалпоғистон, Қашқадарё, Наманган, Сурхондарёда аҳоли жон бошига хизматлар ҳажми мамлакатимиздаги ўртача кўрсаткичдан 2 баробар паст. Бу бу йўналишда фойдаланилмаган захиралар мавжудлигидан далолат беради.\nҲудудларда хизматлар ва сервис соҳасини ривожлантириш келгуси йилги устувор йўналиш этиб белгиланди. Йўл бўйи инфратузилмасини яхшилаш орқали 700 млрд сўмлик қўшимча хизматлар яратиш имкони борлиги таъкидланди. Жумладан, 150 дан ортиқ туман ва шаҳардан ўтадиган 10 минг километр йўлда 400 дан зиёд йирик сервис объектлари учун эҳтиёж мавжуд.\nМутасаддиларга Тошкент–Андижон, Тошкент–Термиз ҳамда Самарқанд–Нукус халқаро йўллари ёқасида савдо ва хизмат кўрсатиш объектлари ташкил этиш, янги иш ўринларини кўпайтириш бўйича топшириқлар берилди. Бундан ташқари, инвесторлар иштирокида истироҳат боғлари ҳамда хиёбонларнинг бир қисмида енгил конструкцияли савдо, умумий овқатланиш ва кўнгилочар объектлар ташкил этиш, таълим, маданият, спорт ва соғлиқни сақлаш объектларининг бўш турган қисмини тадбиркорларга бериш орқали ҳам кўплаб хизматларни йўлга қўйиш мумкин.\nТадбиркорларни жалб қилган ҳолда спорт объектлари қуриш учун келгуси йилда 500 млрд сўм кредит ажратилади. Замонавий иссиқхоналар, интенсив боғлар ва чорвачилик хўжаликлари учун ҳам хизматлар кўламини кенгайтириш зарур.\nХизмат кўрсатиш соҳасини қўллаб-қувватлаш учун хизматлар бўйича йиллик тушуми 1 млрд сўмдан кам бўлган тадбиркорлар учун ҚҚСни чорак якуни бўйича тўлаш тартиби сақлаб қолинади. Бу 8 мингдан зиёд тадбиркор ихтиёрида бир чоракда 220 млрд сўм айланма маблағ қолишига имкон беради.\nТовар ва хизматларни экспорт қилган корхоналарга ҚҚС валюта тушумини кутмасдан қайтариб берилади. Натижада бизнес ихтиёрида бир чоракда 200 млрд сўм айланма маблағ қолади.\nЙиғилишда ҳокимлар ва сектор раҳбарларининг янги иш ўринлари яратиб, эҳтиёжманд оилаларни “темир дафтар”дан чиқариш борасидаги ишлари натижадорлиги кўриб чиқилди. Сирдарё вилоятида 10 ойда 12 мингта доимий иш ўрни ташкил этилган. Натижада “темир дафтар”га киритилган ишсиз фуқароларнинг қарийб 90%и бандлиги таъминланган.\nМазкур йилда оилавий тадбиркорлик дастурлари доирасида жами 4 трлн сўм ажратиш белгиланган эди. Лекин йил давомида қўшимча маблағлар ҳам йўналтирилди, аҳоли ва тадбиркорларга жами 5,2 трлн сўм имтиёзли кредитлар берилди. Йиғилишда ушбу маблағларнинг самарадорлиги таҳлил қилинди.\nМисол учун, Шовот туманида 26 млрд сўм оилавий кредит ажратилиб, 1,5 мингта иш жойи яратилган. Яъни, 1 млрд сўм кредитга 56 та янги иш ўрни тўғри келган.\nТадбиркорларнинг қарийб 1 триллион сўмлик янги лойиҳалари учун кредитларга талаби борлиги қайд этилди. Молия вазирлигига янги жалб этилган еврооблигация маблағларидан 1 трлн сўмни Халқ банки, Микрокредитбанк ва Агробанкка оилавий тадбиркорлик дастурлари учун ресурс сифатида жойлаштириш вазифаси қўйилди.\nЙиғилишда жойларда инфратузилмани яхшилаш масаласига алоҳида эътибор қаратилди. Ривожланишдан орқада қолаётган 22 та туман учун инвестиция дастури доирасида 264 млрд сўм, бошқа ҳудудлар учун қўшимча 736 млрд сўм йўналтирилиши қайд этилди.\n14 та туманда газ таъминотининг хусусий операторлари пайдо бўлади


10 май 2021, Тошкент вақти: 08:47\n“Навоийазот” акциядорлик жамиятининг 56-цехида 14 йилдан бери ишлаб келаётган Бегали Ҳакимов ўтган йилнинг сентябрь ойида пахта теримидан қолдириш ва 12 соатлик иш соатини қисқартирмаслик эвазига цех бошлиғи ундан 2 миллион сўм пора талаб қилганидан сўнг ички ишлар ходимлари ўтказган тезкор тадбир вақтида бошлиқ жиноят устида қўлга олингани, аммо воқеанинг эртаси куни қўйиб юборилгани ҳақида OzodMikrofonга арз қилди.\n“Порахўр бошлиқни Навоий шаҳар ички ишлар бўлимининг коррупцияга қарши кураш бўлими, прокуратура билан бирга 2018 йилнинг 14 сентябрь куни жиноят устида қўлга олди. Аввал пулга кимёвий ишлов бериб, менга беришди. Мен бу пулни бошлиқнинг мошинасида унга бердим. Мен тушганимдан кейин, улар босиб олишди. Гувоҳлар ҳам бор эди, диктофонга ёзилган овозлар ҳам бор. Лекин, эртаси кунидан бошлиқ яна ўз жойида ҳеч нарса бўлмагандай ишлаб юрибди. Энди эса у мени ишдан ҳайдаш мақсадида турли хил босимлар ўтказяпти, аллақачон менга битта ҳайфсан ҳам берди”.\nБегали Ҳакимов аризасига жавоб\nБегали Ҳакимов жиноят устида қўлга олинган бошлиққа ҳеч қандай чора кўрилмагани, боз устига ўз жойида ишлаб юргани ҳақида ДХХнинг Навоий вилояти бўлимига, вилоят прокуратурасига бир неча бор шикоят қилган. Аммо, унинг шикоятлари натижасиз қолган.\n“Бошлиғимни пора олган пайтда қўлга олишди, лекин жазо қўллашмади”


Швейцария Нигерияга собиқ диктатор ҳисобидаги 321 млн долларни қайтаради\nСобиқ нигериялик диктатор Сани Абачининг 321 миллион доллар миқдоридаги авуарлари (фр. avoir — бойлик, мол-мулк, актив) Нигерияга қайтарилади.\nУшбу мазмундаги келишув Швейцария ташқи ишлар вазири Дидье Буркхалтернинг 8 март куни Абужага ташрифи чоғида имзоланди.\nВазир қайтариладиган пуллар, ҳужжатда кўрсатилганидек, ижтимоий дастурларни қўллаб-қувватлаш йўлида сарфланади, дея умид билдирган.\nШвейцария Абачининг авуарларини унинг юртига қайтарган биринчи мамлакат: 10 йил аввал ҳам 720 миллион доллар Нигерияга қайтарилган.\n2014 йилнинг октябрь ойида Женева прокуратураси Абачи оила аъзоларининг қўли остидаги турли ташкилотлардан 300 миллион доллардан ортиқ мулк мусодараси ҳақида хабар қилган. 2006 йили бу маблағлар Женева сўровига биноан Люксембургда қўлга олинган.\nПулларни Африка мамлакатига қайтаришни назарда тутувчи Нигерия ҳукумати ва Абачи оиласи ўртасида 2014 йил июль ойида тузилган келишувдан кейин авуарларни Люксембургдан Швейцарияга олиб келиш ва йўналтириш имкони туғилди.\nКелишув шартларига кўра, Нигерия ҳукумати Сани Абачининг кичик ўғли Абба Абачига қарши судга даъво аризаси билан мурожаат қилишдан воз кечди.\nАбба Абачи отасининг даврида пулларни ноқонуний айлантиргани учун 2010 йил Женевада шартли судланиб, унга 24 ойлик қамоқ жазоси тайинланган эди.\nСани Абачи (1943-1998) Нигерияда мудофаа вазири, кейин вице-президент вазифаларида ишлаган. 1993 йили ҳарбий тўнтариш амалга ошириб, Муваққат бошқарув кенгаши ва Федерал ижроия кенгаши раиси мансабларини эгаллаб олади. Нигериянинг ҳозирги ҳокимияти ҳисобича, Абачи бошқарув даврида 4 миллиард доллар пулни ўзлаштириб юборган.


Жаҳон банки Ўзбекистондаги гендер тенгсизлиги даражасига баҳо берди – Газета.uz\nЎзбекистон гендер тенглиги даражаси бўйича 100 балдан 70,6 балл тўплаб, МДҲда энг охиргилардан бўлди.\nLotinchada 1 март 2019, 18:46 Жамият\nЖаҳон банки 187 мамлакатда аёллар ҳуқуқлари билан боғлиқ вазиятни ўрганишга қаратилган «Аёллар, бизнес ва қонун» тадқиқоти натижаларини эълон қилди.\nТадқиқотга тайёргарлик кўриш учун экспертлар мамлакатларнинг сўнгги ўн йилдаги қонунчилик базасини ўрганди. Баҳо беришда эркин ҳаракатланиш, ишга жойлашиш, меҳнатга ҳақ тўлаш, никоҳ ва фарзандлар, шахсий бизнесини юритиш, активларни бошқариш ва пенсия таъминоти каби кўрсаткичларга баҳо берди.\nЎзбекистон гендер тенгсизлиги даражаси бўйича 100 имкониятдан 70,6 балл тўплаб, МДҲ мамлакатлари орасида энг охирги ўринни эгаллади. Гватемала ҳам худди шундай кўрсаткич қайд этган бўлса, Конго 70 балл билан кейинги ўринни эгаллади.\nМарказий Осиё давлатларидан Тожикистон — 81,8 балл, Қирғизистон — 76,8 балл, Қозоғистон — 75,6 балл тўплаган бўлса, Туркманистон рейтингга киритилмади.\nБельгия, Дания, Франция, Латвия, Люксенбург ва Швеция энг юқори кўрсаткич — 100 балдан тўплади. Энг сўнгги поғоналарда эса Сурия (34,3 балл), Қатар (32,5), Эрон (31,2), Судан ва БАА (29,3) ва Саудия Арабистони (25,6) ўрин эгаллади.


Италия собиқ бош вазири ва «Милан» афсонаси юрак хасталиги сабаб шифохонага ётқизилди - EFFECT.UZ\n. 17:18 | 01.09.2021\nИталия собиқ бош вазири Силвио Берлускони касалхонага ётқизилди. Бу ҳақда Reuters агентлиги “Олға Италия” партияси манбасига таяниб ёзмоқда.\nУ Миландаги Сан-Рафаэле шифохонасига ётқизилган. Қайд этилишича, бу тиббий кўрик учун зарур. Бошқа тафсилотлар аниқланмаган.\nШу билан бирга, Берлускони ўтган ҳафта худди шу шифохонада кўрикдан ўтказилган, у ерда унга Covid-19 туфайли процедуралар буюрилган. Rainews24 телеканалининг хабар беришича, “Олға Италия” партияси раҳбари “кичик юрак муаммолари”дан азият чеккан.\nReuters`нинг қайд этишича, гап айнан юрак билан боғлиқ муаммолар ҳақида кетмоқда. Берлусконининг ўзи пневмония ҳаётидаги энг оғир синовлардан бири бўлганини тан олди.\nЭслатиб ўтамиз, Силвио Берлускони “Милан” клуби тарихидаги энг муваффиятқли фаолият олиб борган раҳбарлардан бири саналади ва айнан ундан кейин клуб ҳалигача ўз мавқеини ҳанузгача тиклай олганича йўқ.\nTeglar:bosh vazir, Italiya, Milan, Афсона\n«Биз Марказий Осиёнинг оташин юрагимиз» – Саида Мирзиёева\n“Женоа” Америка инвесторлари қўлига ўтди\nЭлдор Шомуродовдан ассист. “Реал” “Сантьяго Бернабеу”га қайтишни йирик ғалаба билан нишонлади\nЖЧ-2022 саралаш. Англия, Италия, Испания ҳамда Германия ўз ўйинларини ўтказади\n“А” Серия ҳамда АПЛ чемпиони телевидениеда иш бошлади


Америка ҳукумати полиция ҳижобни ечишни талаб қилган уч аёлга 180 минг доллар тўлайди — Sof.uz\n2 мар 09:28 Жаҳон\nНью-Йорк ҳукумати полиция ҳижобни ечишни талаб қилган уч нафар мусулмон аёлга 180 минг доллар тўлайди, деб хабар бермоқда РИА «Новости».\nАёллардан бири билан боғлиқ муаммоли вазият 2012 йилда юз берган эди. Ўшанда мусулмон қиз мактабда ўзи ҳақида гап тарқатаётган икки ўқувчи қиз билан жанжаллашиб қолган. Натижада полиция жанжал иштирокчиларининг барчасини ҳибсга олган эди.\nҲуқуқ-тартибот органлари ходимлари ҳолат юзасидан жиноий иш қўзғатмади, бироқ улар ҳибсга олинган қизларни суратга тушириб олди. Бунинг учун эса полициячилар мусулмон қиздан ҳижобини ечишни талаб қилди. Қиз эса ўзининг диний ҳуқуқ ва эркинликлари бузилгани учун полициячиларни судга берди.\nҚизга судда Тахани Абуши адвокатлик қилди. У 2015—2016 йилларда ҳам худди шундай суд ишларида иштирок этди. Натижада эса адвокат ҳимоясидаги аёлларнинг ҳар бири 60 минг доллар компенсацияга эга бўлди.\nҲижоб кийган биринчи фигурали учувчи нималарни орзу қилмоқда?\n4 мар 18:07 5759 Спорт


Финалда «Локомотив» ғолиб бўлди. «Насаф» ОЧЛ-2018да иккинчи жамоа сифатида иштирок этади – Voha.uz\nVoha.uz > Янгиликлар > Финалда «Локомотив» ғолиб бўлди. «Насаф» ОЧЛ-2018да иккинчи жамоа сифатида иштирок этади\n04-12-2017 04-12-2017 authorБилдирилган фикрлар (1)Янгиликлар 188\nБугун Ўзбекистон Кубогининг финал учрашувида Бунёдкор ҳамда «Локомотив жамоалари ўзаро баҳс олиб боришди.\nУшбу финал учрашуви кўпчилик томонидан йил ўйинига тенглаштирилди. Бунга сабаб, мабода «Бунёдкор» жамоаси ғалабага эришса, мамлакатимизнинг иккинчи жамоаси сифатида ОЧЛ-2018 мусобақасида иштирок этиш ҳуқуқини қўлга киритар эди.\nБу йилги чемпионатда чемпионликни расмийлаштирган «Локомотив» жамоаси ғалаба қозонса, «Насаф» иккинчи жамоа сифатида ва шунингдек «Пахтакор» жамоаси ҳам учинчи жамоа сифатида ОЧЛда қатнашиш бахтига муяссар бўлар эди.\nБугунги учрашув ана шундай муҳим масалаларга ойдинлик киритиб бериши билан, футбол ишқибозларининг қизиқишини ортирган эди.\nҲаво ҳарорати соқуқ бўлишига қарамасдан бугунги ўйинни стадионда томоша қилиш учун, кўплаб мухлислар «Бунёдкор» аренага ташриф буюришди. Шуни алоҳида таъкидлаш жоизки, масофа узоқ бўлишига қарамасдан Қарши шаҳридан ҳам кўплаб мухлислар бугунги финал учрашувини бевосита стадионда томоша қилишди.\nФинал учрашуви БААлик ҳакам Муҳаммад Абдулла Ҳасаннинг ҳуштаги билан бошлаб берилди.\nУчрашувни «темирйўлчилар» ташаббус билан бошлашди. 7-дақиқада тезкор ташкил этилган ҳужум гол билан якунланди. Марат Бикмаев ўз жамоасини ҳисобда олдинга олиб чиқди – 0:1.\nБу голдан сўнг ўйин анча кескинлашди. Биринчи бўлимда ҳар иккала жамоа кўплаб хавфли вазиятлар ярата олишди. Аммо дарвозаларга бошқа гол киритилмади.\nИккинчи бўлим деярли «Бунёдкор» жамоаси устунлигида ўтди. Аммо «қалдирғочлар»га гол уриш насиб этмади.\nШундай қилиб, «Локомотив» финалда ғолиб бўлди ва ўз тарихида иккинчи марта олтин дублни қайд этди. «Локомотив» жамоасини кубок соҳиби бўлганлиги билан, қашқадарёлик мухлислар номидан самимий табриклаймиз!\n«Насаф» ОЧЛ-2018ни катта эҳтимол билан ўз майдонида бошлайдиган бўлди.\nЎзбекистон Кубоги-2017. ФИНАЛ\n04.12.2017. «Бунёдкор» стадиони. 15:00\nКомиссар: Олим Арифов (Ўзбекистон)\nКоординатор: Шерзод Ражабов (Ўзбекистон)\nНазоратчи: Фарҳод Абдуллаев (Ўзбекистон)\nҚанот ҳакамлари: Муҳаммад Абдулла Ҳасан ал-Маҳри (БАА), Муҳаммад Аҳмад Юсуф Абдулла ал-Ҳаммади (БАА),\nЗахира: Аммар Али Абдулла ал-Жунайбий (БАА)\nГол: Марат Бикмаев, 7′-0:1\n“Бунёдкор”: 25.Муроджон Зухуров, 2.Рустамжон Ашурматов, 4.Акромжон Комилов, 6.Анвар Ғофуров, 8.Жовлон Иброҳимов (с), 17.Достонбек Ҳамдамов, 21.Дилшодбек Аҳмадалиев, 22.Шохруҳ Гадоев (14.Воҳид Шодиев 77), 29.Отабек Шукуров, 44.Миржамол Қосимов (9.Шахзодбек Нурматов 63), 77.Шохруз Норхонов (11.Вадим Чемиртан 59).\nЗахира: 32.Сухробжон Султонов, 3.Исломжон Қобилов, 28.Давронбек Умиров, 30.Хуршид Ғиёсов.\n“Локомотив”: 1.Игнатий Нестеров, 5.Кахи Махарадзе, 9.Икром Алибоев, 10.Марат Бикмаев, 11.Садриддин Абдуллаев, 15.Сардор Мирзаев, 18.Тимур Копадзе (с) (55.Санжар Шоаҳмедов, 60), 20.Ислом Тўхтахўжаев, 28.Шуҳрат Муҳаммадиев, 33.Олег Зотеев, 99.Жалолиддин Машарипов (77.Диёр Туропов 76).\nЗахира: 12.Маъмур Икромов, 17.Салим Мустафоев, 37.Шерзод Файзиев, 42.Муҳаммад Коне, 22.Мурод Бобожонов.\nОгоҳлантириш: Отабек Шукуров (90) – Жалолиддин Машарипов (31), Марат Бикмаев (80), Сардор Мирзаев (85), Игнатий Нестеров (90+2)\n“Финалда «Локомотив» ғолиб бўлди. «Насаф» ОЧЛ-2018да иккинчи жамоа сифатида иштирок этади”га битта фикр билдирилган\n08-12-2017 da 06:23\nОлга насаф биз Сен билан


Ўзбекистонда коронавирус: 26 август асосий хабарлари\nСутка давомида 300 кишида коронавирус аниқланди, Ўзбекистонда коронавирус инфекцияси қайд этилганлар сони 39 964 нафарни ташкил қилмоқда.\nТОШКЕНТ, 26 авг — Sputnik. Sputnik Ўзбекистон республикадаги эпидемиологик вазият тўғрисида асосий хабарларни тўплади.\nССВ раҳбари Шадманов ҳудудий раҳбарларни бамайлихотир бўлмасликка чақирди\nБир сутка давомида 300 кишида коронавирус аниқланди, Ўзбекистонда коронавирус инфекцияси қайд этилганлар сони 39 964 нафарни ташкил қилмоқда.\nЯнги касалланиш ҳолатларининг 164 нафари Тошкент шаҳрида, 6 нафари Тошкент вилоятида ҳамда 4 нафари Андижон вилоятида тана ҳарорати кўтарилганлиги боис профилактика мақсадида ҳамда коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган.\nБугуннинг ўзида 419 нафар бемор тузалиб, ўз уйларига кузатилди. Республика бўйлаб жами соғайганлар сони 36 402 нафарга етди. Соғайиш кўрсаткичи 91 фоизга етди.\nАйни пайтда 3 271 нафар беморга белгиланган стандартлар бўйича даво чоралари кўрилмоқда.\nКун давомида коронавирусга чалинган 4 нафар бемор – Олмазор туманида яшаган 81 ёшли М.И. (эркак), Мирзо Улуғбек туманида яшаган 73 ёшли Д.И. (аёл), Самарқанд шаҳрида яшаган 38 ёшли Х.Қ. (эркак) ҳамда Самарқанд вилояти юқумли касалликлар шифохонасида даволанган 58 ёшли Эрон Ислом Республикаси фуқароси Б.С. (эркак) вафот этди.\nЎзбекистонда жами 291 киши пандемия қурбони бўлди.\nАйни дамда чатер парвозлари нархлари қуйидагича: Москва - Тошкент - 397 $, Истанбул-Тошкент - 353-400 $, Дубай-Ташкент - 366 $. Транспорт вазирлиги чартер рейсларнинг қимматлигига изоҳ берди.\nВазирлик хабарига кўра, биринчи навбатда, репатриация чартер парвозларини ташкил қилишдаги объектив сабабларга боғлиқ.\nРоссия ва Хитой шифокорлари ёрдами\nРоссиянинг нуфузли тиббиёт муассасаларида фаолият олиб бораётган 40 нафарга яқин мутахассисдан иборат тиббий гуруҳ Ўзбекистонда бўлиб турибди.\nРеаниматолог, пульмонолог, инфекционист, вирусолог, кардиолог, эндокринолог каби мутахассислардан иборат делегация гуруҳларга бўлиниб, турли ҳудудларда: Тошкент шаҳри, Жиззах, Бухоро, Сурхондарё, Самарқанд, Хоразм, Тошкент вилоятларида коронавирусга чалинган беморларни даволашда Ўзбекистон шифокорлар билан ҳамкорликда фаол иш олиб боришмоқда.\nСамарқанд шаҳридаги коронавирусга чалинган ва гумон қилинган 98 нафар беморни тиббий кўрикдан ўтказишди ҳамда уларнинг касаллик варақаларини ўрганган ҳолда даволаш жараёнига тегишли қўшимчалар киритишди.\nШунингдек, Хитойнинг “Beizhong Yilin Pharm Tech (Beijing) Co. Ltd.” компанияси ҳамда Цзянси анъанавий хитой табобати университетининг 10 нафар шифокор ва мутахассисларидан иборат гуруҳ Ўзбекистонга келган.\nХитойлик шифокорлар гуруҳи Тошкент шаҳрида ташкил этилган Саралаш ва тақсимлаш марказларида беморларни даволаш ишларида иштирок этмоқда.\nТиббиёт ходимларининг касбий малакасини ривожлантириш марказидаги Махсус штабда хитойлик мутахассислар билан биргаликда барча ҳудудлардаги ҳолати оғир беморларни даволаш юзасидан телемедицина орқали консилиум ўтказилди.\nДунё бўйлаб инфекцияни юқтириб олган кишиларнинг сони 24,1 миллиондан ошди, 820 минг киши вафот этди, 15,6 миллион киши тузалди. Энг кўп ҳолатлар АҚШда (5,8 млн), Бразилияда (3,7 млн), Ҳиндистонда (3,2 млн).


Иқтисодиёт ва сервис институтида мамлакатимиз, шунингдек, Бельгия, Греция, Хорватия ҳамда Словения олий ўқув юртлари олимлари, экспертлари, профессор-ўқитувчилари иштирокида Европа Иттифоқи “Темпус” дастури доирасида давра суҳбати уюштирилди.\nУнда давлатимизда таълим-тарбия жараёнини янада такомиллаштириш, соҳага инновацион ишланма ва ғояларни татбиқ этиш масалалари муҳокама қилинди.\nХусусан, тадбирда республикамиз олий ўқув юртларида кадрлар билим салоҳиятини яхшилаш, катта илмий ходим-изланувчилар учун кенг имкониятлар яратиш борасида амалга оширилиши лозим бўлган жиҳатларга алоҳида эътибор қаратилди.\n— Ҳозир 30 нафар мутахассисимиз сервис ва хизмат кўрсатиш йўналиши бўйича докторлик диссертацияси устида илмий изланишлар олиб бормоқда, — дейди Самарқанд иқтисодиёт ва сервис институти проректори Д. Асланова. — Улар “Темпус” дастури бўйича бир қатор лойиҳаларда иштирок этаётир. Бу соҳадаги танловларда ғолиб бўлган ўн нафардан зиёд тадқиқотчи-ўқитувчи ҳамда талабамиз Европанинг нуфузли олий таълим муассасалари, илмий марказларида тажриба ошириш, таълим олиш имкониятига эга бўлди.\nДавра суҳбати якунида лойиҳа асосида олиб борилаётган илмий изланишларни амалиётга татбиқ қилишга доир тавсиялар ишлаб чиқилди.\nМазкур рукндаги бошқа мақолалар: « Билим ва тажриба уйғунлиги\t«Устоз — шогирд» мактаби »


Бош саҳифа Ўзбек насри онлайн антологияси Салим Ашур (1964)\nРубрика: Салим Ашур (1964)\nСалим Ашур 1964 йил 16 декабрда Тожикистон Республикасининг Қўрғонтепа вилояти Қўрғонтепа туманида деҳқон оиласида туғилди. Салим Ашурнинг ота-онаси Сурхондарё вилоятининг Қизириқ туманига кўчиб ўтади ва Салимнинг болалик ҳамда ўсмирлик йиллари Қизириқ чўлларида кечади. У 1982 йили шу ердаги ўрта мактабни тугатиб, Тошкент Давлат университетининг журналистика факултетига ўқишга киради ва уни 1989 йилда тугатади.Унинг илк шеърлари 6-синфда ўқиётган кезларида туман газетасида босилади. Республика матбуотида эса шоирнинг биринчи шеъри 1979 йили «Гулхан» журналида чоп этилган.Салим 1990-1994 йиллари «Саодат» журналида, 1994-1996 йиллари эса «Ўзбекистон овози» газетасида ишлайди. Ҳозир у «Туркистон» газетасида бош муҳаррир бўлиб ишламоқда.Салим Ашур ўз ижоди билан республика матбуотида мунтазам қатнашиб, шеърлари қатор жамоа тўпламларида чоп этилади. 1994 йили шоирнинг «Яшил гиёҳ» ва «Атиргул» каби шеърий китоблари нашр этилади. Шунингдек, «Аталган кунлар» (2004), «Сенсиз» (2005), «Дарз» (2005) тўпламлари нашр этилди. У бир қатор шеърий ва насрий таржималари билан ҳам ўқувчи эътиборини қозонган.\nВоҳид ярим соат олдин ишини тугаллаб, кўчага чиқди.Трамвайда бораркан, очиқ ойнадан баҳор ҳавоси юзига урилар, кун бўйи михланиб қоғоз титкилаганидан димиққан юраги қафасдан озод бўлган қушдек яйраб, потирлар эди. Кунлик иш мажбуриятидан қутулганига бир енгил тортган бўлса, атрофни кузатиб, кўклам давоми…\nБаҳром компютерни ўчиришга шайланаркан, нохос телефон устма-уст жиринглаб қолди.У кун давомида қўнғироқлардан безиб қолар, ҳар гал телефоннинг «варажаси» тутганда ток ургандек сесканиб кетарди. Ҳозир юраги дукурлаб гўшакни кўтараркан, биринчи ўринбосар дағал овозда дўриллади:– Ходимларнинг бир кунлик ҳисоботини, эртанги иш планини давоми…